
RUSLAN ȘI LUDMILA 
A.S. PUȘKIN 


Puternicul cavaler Ruslan și fiica regelui Vladimir, Ludmila, se iubesc şi se pregătesc să se căsătorească. În 
ziua nunții, însă, prințesa dispare fără urmă. Regele îl acuză pe Ruslan că i—a răpit fiica și îl aruncă în 
închisoare. Trei cavaleri: Farlaf, Ratmir şi Rogdai se îmbarcă într—o misiune de a găsi prinţesa. Salvatorul va 
avea privilegiul de a o lua pe Ludmila ca soție. Ruslan scapă din închisoare, intenționând să găsească iubirea 
vieţii sale, indiferent de cost. Personajul se va arunca într—o aventură periculoasă, plină de mister și magie. El 
se va întâlni cu adevărații prieteni şi va lupta împotriva dușmanilor nemiloşi. Odată ce Ruslan găsește își 
mireasa, povestea nu se sfârşeşte acolo, ci doar intră în plină desfășurare! Dar, în cele din urmă, dragostea se va 
dovedi că poate depăşi toate limitele. 

2|ruslan şi ludmila 
ÎNCHINARE 


Vouă, frumoaselor stăpâne 

Ce pe—al meu suflet ați domnit. 
Mândre crăiese—ntre femei. 
Doar pentru voi scornii anume 
Nişte poveşti fără temei 
Dintr—un trecut demult albit 

A cărui dulce limbuţie 

Tot îmi dă ghes şi mă—ntărâtă 
Din aurita—mi lenevie, 

Până ce, cu mână hotărâtă, 
Le—am pus aicea pe hârtie. 
Primiţi—mi darul ca pe—o snoavă 
Ce laude nici nu râvneşte |! 

Un singur gând mă suie—n slavă 
Umila, tainica nădejde 

Că o fecioară, vreodată. 

Simţind fiorul fără nume 

Al dragostei, prinzând—o toată. 
Ochii şi i—o zvârli, mirată, 

Spre aste cântece de lume. 

CÂNTECUL 1 


Pe plaiu—ntins sub geana marii, 
Smălţat in aur e—un tufan ; 

Din zori şi până—n faptul serii 

Îi toarce basme un motan ; 

Spre dreapta—i zice—un cânt agale, 
Spre stânga spune o poveste. 


Minuni : năluci îi dau târcoale, 
lelele—n crengi îi sunt neveste ; 
Ori pe cărări pline de iarbă 

Tot mai vezi urma altor fiare ; 
Pe dâmb, o coşmelie oarbă 

Stă ca o curcă prinsă—n ghiare. 
Plin de vedenii, codrul, dealul; 
În zori, când năvăleşte valul 
Spre ţărmul cel pustiu şi spân, 
Din limpezile—i unde reci , 
Fermecători viteji, treizeci, 

Ies cu al mărilor stăpân. 
Cneazul pe—aici cândva—ntr—o doară, 
Robise pe uri ţar temut; 

De faţă cu întreaga ţară, 

Prin nori, pe—al mării vânăt scut, 
Un vraci bătrân l—a petrecut. 
Iar o domniță—n geam tânjeşte, 
Doar lupul sur o străjuieşte, 

Şi Baba—Cloanţa cu—a ei piuă 
Tot dă târcoale până—n ziuă ; 

Peste comori ce—ai strâns avar, 
Te ofileşti, o lacom ţar! 

Acolo, duh rusesc adie... 
Acolo—i scumpa mea Rusie ! 
Am fost pe—aici, şi mied băui; 
Pe țărm văzui mândrul tufan ; 
Sub el, cotoiul năzdrăvan 
Mi—a depănat basmele lui. 
Unul din ele mai ţiu minte 


Şi—o să vi—l spui de—acu— nainte... 


Sunt întâmplări din vremuri alte 
Care urechea mi le—ascultă. 
Voios sub bolțile înalte, 
Înconjurat de lume multă, 
Benchetuia Vladimir—Soare ; 
Pe cea mai mică din fecioare 
Şi—o dase după Cneaz—Ruslan. 
Din cupa grea, miedul bălan 

ÎI bea în cinstea lor, de nuntă. 
Bătrânii nu zoreau la praznic 

Iar cupa grea, pe câte ştiu, 

Nu da ocolul mesei grabnic, 
Plină cu vinul stacojiu ; 

Turna în inimi desfătare 

Când spuma—n buză—i clipocea, 
Paharnicul cu—ndemânare 

Şi larg plocon o aducea. 

Vorba şi râsu—au aşternut 

Peste curteni, zumzetul lor, 
Când a ţâşnit un glas plăcut 
Şi-—al lirei sunet curgător. 

Tac toţi şi pe Baian l-—ascultă 
Cum proslăveşte—n ghiers dulceag 
Mirii legaţi prin astă nuntă : 
Ludmila şi Ruslan cel drag. 


Dar istovit de—a lui iubire, 

Nu mancă, nu bea Ruslan—mire: 
Numai spre mândra lui priveşte, 
Oftează şi se pârpăleşte, 
Musteaţa fir de fir şi—o smulge 
Numărând clipa care curge. 
Tăcuţi; cu fruntea neguroasă, 
Munciţi de gânduri, şed la masă 
Trei tineri şi—ncruntaţi voinici ; 
Stau muţi privind către bărdace, 
N—au gust de vin, de mied, şi nici 
Petrecerea nu prea le place ; 

La cântecele lui Baian, 

Lăsară ochii în pământ : 

Ei sunt rivalii lui Ruslan 

Şi, otrăviţi, închid în gând 

Ura şi dragostea, pe rând. 
Unu—i Rogdai, cel neînvins, 
Ce cu—al lui paloş a întins 

Ale Chievului hotare; 

Altu—i Farlaf, cel plin de sine, 
La chefuri ne—ntrecut de nime, 
La greu, o spadă oarecare. 

În fine, trist şi visător, 

Este Ratmir, Hanul-—Hazar. 
Tustrei sunt palizi, plini de—amar 
Şi cheful nu—i pe cheful lor. 


Gata şi masa. Toţi se scoală, 
Spre uşi în pâlcuri dau năvală 
Zvârlind priviri spre cei doi miri. 
Mireasa ochii—n jos îşi pleacă 
Parc—o sfială o încearcă ; 

EI, luminos e în priviri. 

Dar umbra serii pică—ncet 

Şi miezul nopţii surd se lasă; 
Boierii, moţăind de mied., 

Cu plecăciuni pornesc spre casă. 
Stă încântat tânărul mire 

Şi mângâie—n închipuire 
Fecioara cu mândreţea ei; 
Adânc mişcat, cu vocea frântă, 
Marele cneaz binecuvânta 

Pe tinerii însurăţei. 


Acuma, frageda mireasă 

Spre patul nupţial păşeşte ; 

Focul s—a stins... Prin bezna deasă, 
Doar candela mai străluceşte. 
V—aţi împlinit, nădejdi ferice ! 
Vin daruri mult dezmierdătoare ; 
Straiul gelos are să pice 

Pe bizantinele covoare... 

Se—aud ale iubirii şoapte 

Ce sărutările le curmă, 

Ori scâncetele—ntretăiate 

Ale sfielilor din urmă... 

El simte dragostea sperată 

Şi bucuria ei... Deodată, 

Prin ceaţă izbucneşte—un trăsnet, 
Se stinge candela. Furtuna 

Ridică tot, cu anasâna, 

Clintind şi pe—al lui Ruslan suflet... 
Totu—i mormânt. Tăcerea, ghiaţă ; 
Un straniu glas pătrunde —acum, 
Iară prin trâmba cea de fum, 

O umbră tainică se—nalţă... 

Din nou e linişte—n palat; 

Mirele saltă speriat, 

Cu tâmpla—n reci sudori scăldată, 

Cu braţul ţeapăn, tremurând : 

„Ce jale ! Unde—i draga—mi soaţă?!" 
Doar vântul îl cuprinde—n braţe ; 

De tainice puteri furată, 

Ludmila nu—i prin deasa ceaţă. 


Ah! Voi, iubiri fără speranţă, 
Pe—atâţia i—ați făcut martiri! 
Tristă—i, prieteni, aşa viaţă! 
Amară, totuşi o înduri. 

Dar când prin ani de aşteptări, 
De lacrămi, dor şi întristări, 
La sân iubita ţi—o dezmierzi, 
Ca într—o clipă să ți—o pierzi 
Pe veci răpită, ca—n pustiu... 
Mai bine muream eu de viu ! 


Dar, şi zdrobit, Ruslan trăieşte. 
Ce—o fi spus însă, Cneazul-— Mare ? 
Străpuns de mult cumplita veste, 
Înfuriat pe mire tare, 

Cu toată curtea—l cheamă—n grabă : 
„Lnde—i Ludmila?" — îl întreabă 
Cu ochi de foc, îngrozitor. 
Ruslan e surd. „Copiii mei! 

Vă ştiu pe toţi, şi cu temei: 

Suflet aveţi, îndurător! 
Spuneţi—mi, care dintre voi 
Mi-—aduce fata înapoi ? 

Căci numai cel ce—o izbândi 
—Da! Plângi, netrebnice, să ştii ! 
Nevasta n—ai ştiut s—o ţii! — 
Pe fiica—mea va dobândi 
Şi—mpărăţia jumătate. 
Spuneţi—mi care dintre voi 
Porneşte—ndată să mi—o cate ?" 
„Eu !" a răspuns Ruslan. „Şi noi! 
Strigat—au cu Rogdai deodată, 
Ratmir şi Farlaf, mai vioi 
De-—aşa speranţă nevisată : 
—,,Ne—nşeuăm caii, şi îndată 
Pornim prin lume în convoi 
N—ai grijă! Fără de zăbavă, 
Plecăm după domniță—n grabă!" 
Plin de recunoştinţă mută 

Şi cu nădejdea nepierdută, 

În lacrămi, istovit de amar, 

Îi ia în braţe şi—i sărută 
Îmbărbătat, bătrânul ţar. 


Tuspatru ies sub grele poarte, 
Cu gândul după draga lui, 

Ruslan, descurajat de moarte, 

E ros de chinuri ca de—un cui. 

Pe caii lor semeţi se—aruncă, 

Spre Nipru trec prin dulcea—i luncă, 
Mari nori de colb mai lasă—n zare 
Pierzându——se în depărtare. 

Acum şi cerul i—a cuprins... 
Cneazu—ndelung, pe urma lor 
Priveşte câmpul cel întins, 

Cu gândul după ei, cocor. 


Cuprins de chinuri iară număr, 
Tăcut mergea Ruslan în trap. 
Zvârlindu—şi ochii peste umăr, 

Cu mâna—n şold, venea 

Farlaf Țanţoş, în urma lui Ruslan, 
Spunând : „Bine că poci, în fine 
S—arăt la toţi ce e de mine ! 

Când vom da, oare, de tiran ? 

Când o să— prindem pe jnapan ? 
Ce brâu de sânge—am să mai trag ! 
Nu-—i jertfă—n dragoste prea mare, 
Voios fii, paloşul meu drag, 

Şi saltă—mi vesel, armăsare !" 


Hanul-—Hazar se şi vedea 

Cu principesa lângă sine ; 

Doar că nu chiuie în şea; 
Tânărul sânge—i fierbe—n vine, 
Îi ard şi ochii de nădejde, 

În goană calu— şi năpusteşte 

Şi ca un vifor dă năvală, 

Scurt îl înalță din zăbală 

Ori peste dealuri îi dă vânt. 


Rogdai sanchiu, fără cuvânt... 
Vitrega soartă—i dă sfială 

Şi ros de gelozie cruntă, 

Mai tulburat decât ceilalți 
Ades către Ruslan şi—avântă 
Fruntea şi ochii lui înnalţi. 


Potrivnicii, pe—acelaşi drum 
Călări gonesc o zi întreagă. 
Niprul se—ntuneca de—acum, 
lar noaptea umbrele—şi desleagă, 
Ceţuri se grămădesc pe văi ; 
Acum e (impui de popas. 

Şi chiar acolo unde—au mas, 
Larg se răsfiră patru căi. 
„Ne—om răspândi de—aici, pe rând! 
Cum i—o fi scris la fieşcare !" 

Şi slobod frâu cailor dând, 

Pornesc pe drumuri la—ntâmplare. 


Ce—ai să te faci, sărman Ruslane, 
Singur rămas în câmp pustiu ? 
Chipul Ludmilei mult bălane 

ÎL mai revezi ca—n vis, târziu. 
Coiful de bronz peste sprâncene 
L—ai tras — şi—n mână ţii alene 
Hăţul domol lăsat la pas, 

Şi—n sufletul tău, fără glas, 
Nădejdea şi credinţa piere... 


Când deodată i se—arată 

O peşteră scobită—n stâncă. 
Atras de bolta—i luminată, 
Pătrunde—n gura ei adâncă. 

Şi ce să vezi ? În văgăună 

E un unchiaş cu barba ninsă, 

Cu limpezi ochi, senin la față ; 

O carte veche ţine—n mână 

Şi stând sub candela aprinsă 

Din slova ei, atent învaţă. 
—,Bine—ai venit, feciorul meu! 
— Îi spuse lui Ruslan, zâmbind — 
De-—un sfert de veac, singur mereu, 
În pâcla lor, anii mă prind; 

Dar văd că după vreme multă, 
Panditul ceas îmi bate—n poartă, 
Căci noi avem aceeaşi soartă : 
Stai Jos acuma, şi ascultă ! 
Pierduşi pe mândra ta cea dragă 
Şi parcă ţi—ai pierdut din vlagă ; 
Nu—ţi pese : răul tot va trece, 
Soarta loveşte ca să—ncerce. 

Nu te mâhni! Cu gândul treaz, 
Croieşte—ţi drum spre Miazănoapte 
Cu piept şi paloş de viteaz, 

Ager, nădejdea să te poarte ! 


Să ştii, Ruslan : cin—te—a lovit 
E mult temutul Cernomor : 

Pe nordici munţi stăpân vestit, 
Şi de crăiese răpitor. 

Nu—i încă ochi să fi—ndrăznit 
Să intre în bârlogul lui; 

Acestui negru vrăjitor, 

Tu singur capăt ai să—i pui. 
Nu—i potrivită vorba multă; 
Priveşte—ţi soarta—n viitor : 
Doar de voinţa ta ascultă !" 


Atunci Ruslan, cu bucurie 

Mâna bătrânului sărută. 

Lumea în ochii lui învie 

Iar inima de chin îşi uită. 

E renăscut. Însă, deodată, 

Tristeţea—i stinge iar obrazul... 
—, Îți văd prea limpede necazul, 

Dar pricina—i ne—ntemeiată — 

A spus bătrânul — Tu ai teamă 

De-—a vrăjitorului iubire. 

Fii liniştit şi n—o lua—n seamă : 

Miresei tale, tu—i eşti mire ! 

Drept e că vraciul ar fi—n stare 

Lună şi stele să coboare ; 

Da—n faţa timpului, se—arată 

Fără puteri ştiința—i toată. 

Straşnicul paznic, mult gelos, 

Chelar pe uşile—n zăbrele, 

E doar călău neputincios 

Al prizonierei de sub ele. 

Tot blestemând ii dă târcoale, 

Căci soarta crudă nu—i dă tihnă... 

Însă, voinice, şi matale, 

Cred c—ai nevoie de odihnă !" 


Pe—un pat de muşchi, 

Ruslan se—ntinde 

Lângă Jăraticul ce moare ; 

Ar vrea să afle—n somn uitare... 
Degeaba ! Somnul nu—l cuprinde : 
Se—ntoarce, se tot răsuceşte, 

Dă ochii—n gene, iepureşte, 

Dar pân—la urmă izbucnește : 
—,,Nu pot dormi, taică, vezi bine ! 
Bolnav mi—i sufletul din mine. 
Nici somn nu am, nici drag de viaţă. 
Mă lasă, inima beteagă 

S—o dreg doar cu a ta povaţă 

Şi să te—ntreb, tăicuță dragă, 

Tu cine eşti, tainică fire, 
De-—acelaşi leat cu soarta—ntreagă ? 
Ce caţi în astă pustiire ?" 


Cu—n zâmbet trist, printre suspine, 
Bătrânul spune : „Fiul meu, 
Sure meleaguri din ţări Fine 
Demult mi le—am uitat şi eu. 
Finez de neam, prin râpi ferite, 
Păscând cirezile de vite, 

Am cunoscut, de tânăr încă, 
Umbroase crânguri, văi o mie, 
Vii şipote—n păreţi de stâncă, 
Sălbatic joc în sărăcie. 

Dar îndelung nu—mi fuse dată 

Această linişte curată. 


„Pe—atunci, ca fermecată floare, 
Sub depărtatele hotare, 

Trăia Naina. Printre fete, 

Cea mai vestită—n frumuseţe. 

În calmul unei dimineţe, 

Îmi duceam turmele încete 

Pe lângă râu, spre lunca grasă, 
Cercându—i flautului struna, 
Când văd o fată mult frumoasă 
Că—şi împletea pe mal cununa. 
Soarta, se vede—mi fuse ghina... 
Căci, dragul meu, era Naina! 
Doar o privesc, şi—un foc mă arde 


Că mi—a mers gândul prea departe. 


Atunci iubirea, prima oare, 
Mi-—a dat cereasca—1 desfătare 
Şi chinurile ei amare. 


„An jumătate—n zbor s—a dus 
Când, prins de vrajă peste fire, 
„Naina, te iubesc !" i—am spus. 
Gingaşa mea mărturisire 

Ea cii mândrie o ascultă 

Şi mulţumită doar de sine, 

Îmi spune cu trufie multă : 
„Ciobane, eu nu ţiu la tine!" 


Mi se părea ursuză firea : 

Dese dumbrăvi, natale locuri, 
Ori păstoreşti, vesele jocuri, 
Nimic nu mi-—alunga mâhnirea. 
Îmi tânjea inima—n neştire, 
Până ce mi—a trecut prin gând 
Ca să—mi las finicul pământ; 
Vâltori—nesigure, mai bine, 

Să trec cu fraţii împreună, 

Prin lupte să—mi câştig cunună 
Şi mâna trufaşei Naine. 

Chemai vitejii, aşa dară, 

Să căutăm aur şi moarte. 
De-—abia atunci, paşnica—mi ţară 
De fierul luptei avu parte 

Şi—a răsunat de săbii sparte, 
Când nave duşmane o—nfruntară. 
Ani zece, pe străine maluri, 
Cu—ai mei tovarăşi am plutit, 
Nebiruiţi, zăpezi şi valuri 

In duşman sânge—am înroşit. 
Eram vestiți : străini Cezari 
Pândeau vitezele—mi corăbii; 
Mândre armate de corsari 

Ştiau de nordicele săbii. 

Voioşi dar aspru luptam noi: 
Dăjdu şi prăzi ne împărțeam, 

Iar cu învinşii în război, 
Prieteneşte ospățeam. 

Ci inima tot mi—era plină 

La chef, ca şi—n isprăvi de oaste, 
Numai de scumpa mea Naină 
Tânjind spre finicele coaste. 
Spun deci : „Tovarăşi, hai spre casă ! 
Armura netrebuincioasă 


Vom pune —o—n cui, iar, sub fereastră." 


Pornim din vâsle ropotând 

Şi lăsând groază—n urma noastră, 
In marea patriei, albastră, 

Sosim cu glorie şi cânt. 


Vechi visuri se—mplinesc în fine, 
Şi—a mea dorinţă pătimaşă. 

A revederii stea gingaşă 
Sclipeşte—acum şi pentru mine ! 
'Naintea mândrei prea trufaşe 
Pun paloşul însângerat, 

Aur, brățări, perle sticloase... 

De dor şi patimi tulburat 

Şi ca de—un roi înconjurat 
De-—a ei prietene geloase, 

Stam eu, supusu—i servitor. 

Dar ea s—a—ndepărtat de mine 
Spunându—mi dispreţuitor : 
„Eroule, nu ţiu la tine !" 

Ce să—ţi mai spun, copile drag, 
Istorii care n—au cuvânt ? 

Până şi azi, pe—al morţii prag, 
Singur pe lume, precum sânt, 
Tot trează—mi e durerea—ntreagă, 
Iar când trecutul îmi vorbeşte, 
Simt încă pe cărunta—mi barbă, 
Lacrima grea cum podideşte. 


Dar ia aminte dacă vrei: 

Acasă, la pescarii mei, 

'Naltă ştiinţă înfloreşte ; 

În nepătrunsele păduri, 

Unde nu—i tulbură o şoaptă, 

Se află vraci bătrâni şi suri 

Al căror cuget se îndreaptă 

Spre ale geniului măsuri ; 

Iar glasul lor, prin timpuri, spune 
Ce—a fost cândva, de ce—avem parte 
Aspră, voinţa lor supune 

Dulcea iubire, neagra moarte. 
Răpit de—ale iubirii strune, 

Râvneam, strivit de disperare, 
Prin farmec draga să mi—o prind 
Şi—n sufletul mândrei fecioare, 
Cu vrăji, amorul să—l aprind. 
Setos de—adânca libertate, 

Ferit sub umbra din păduri, 

Cu tainicele—nvăţături 

Mi—am trecut viaţa jumătate. 
Sosi şi clipa mult sperată 

Când ale firii taine, toate, 

În cuget luminos se—arată : 

Pe vrăji, voinţa mi—e stăpână. 
lată—mi şi—a dragostei cunună, 
De-—acum, Naina mea, să ştii 
Că am învins şi—mi aparţii ! 
Însă, învingător deplin 

Fu doar tiranul meu destin. 


Şi noi nădejdi prind să mă fure... 
Înaripat de dor fierbinte, 

Descânt cu magice cuvinte, 
Când negrul freamăt din pădure, 
De-—un roşu trăsnet spintecat, 
Clintit de vrăji, ca sub secure, 

În vuiet larg s—a clătinat. 

Şi deodată—mi iese—n față 

O babă : pletele cărunte, 

Doar ochii îi sclipesc sub frunte ; 
O gârbovită mogâldeaţă, 

A bătrâneții grea ruină. 

Ei, da ! Era scumpa —mi Naină !... 


Tăceam cuprins de—o groază mare 


Privind această arătare. 

Şi, îndoit, nu—i dam crezare, 
Pân—am strigat în gura : 
„Spune—mi, Naina, tu eşti oare ! 
Mândreţea unde ţi—ai lăsat ? 


Spune—mi, chiar cerul te—a schimbat 


Cu-—atâta grea neîndurare ? 


Spune—mi, trecut—au anii—n trap 


Atât de lung e—al lor convoi 
De când nu ne văzurăm noi ?" 
„De patruzeci de ani în cap — 
Mi—a spus statornica fecioară : 
Azi, şaptezeci am împlinit." 
Apoi, cu ghiers piţigăiat: 

„Vezi ? Am trecut de primăvară ; 
În stol ai noştri ani zburară. 
Dar să nu—ţi pese, să mă crezi, 
Că tinereţea cea sprințară 

Ai izbutit ca să ţi—o pierzi! 

E drept, am mai albit acum, 
Poate m—am cocoşat o leacă, 


puşkin 


13|ruslan şi ludmila 


Nu—s prea vioaie, drept să—ţi spun, 


Nici chipu—mi, poate, n—o să—ţi placă. 


In schimb, îţi spun o taină mare : 
Sunt, ca şi tine, vrăjitoare !" 


Şi-—ntr—adevăr, aşa a fost: 
În faţa ei, n—aveam ce spune. 
Cu toată—a mea înţelepciune, 
Păream un ucenic mai prost. 


Şi mai rău : farmecele toate, 

Spre jalea mea, s—au împlinit; 
Încărunţita— mi zeitate 

Cu mare foc m—a îndrăgit. 
Scălămbăindu—se—n neştire, 

Cu gura ştirbă, glas dogit, 

Îmi spune şoapte de iubire. 

Dă—ţi seama cât m—am chinuit! 
Eu tremuram cu ochii—n jos 

Pe când, cu tuse răguşită, 

Ea îmi vorbeşte drăgăstos : 
„De—abia acum sunt fericită 
Când văd că inima—mi duioasă, 
Prinsă—i de—o patimă aleasă ; 
Trezită sunt de—un cald fior, 

Mă arde al iubirii jind... 

Vino, la sân să te cuprind !... 
Iubite, ah, iubite ! mor..." 

Şi—n vreme ce—mi vorbea, Ruslane, 
În ochii ei ardeau păcate, 
Ținându—mi-—se de pulpane 

Cu degetele—i descărnate ; 

Iar eu, de spaimă—ncremenit, 

Îmi roteam ochii împrejur, 
Pân-—ce, ne mai putând să—ndur, 
M—am smuls cu strigăt şi—am fugit. 
„Nemernic!" — strigă ea jicnită — 
Tu—mi tulburaşi viaţa tihnită, 

A fecioriei zile clare ! 

M—ai încântat mai mult ca alții 
Şi—acuma pleci... Aşa—s bărbaţii ! 
Duhnesc cu toţii a trădare ! 

Dar tot eu port vina cea mare : 
Când m—ai vrăjit cu mii de graţii, 
M—am dăruit cu înfocare... 
Nemernic, trădător !... Ruşine ! 
Dar vai şi—amar va fi de tine, 
Corupătorul de fecioare !" 


De-—atunci, de când ne—am despărțit, 
Singur trăiesc în vizuină 

Fără nădejdi, fără iubire, 

Niţel amar, niţel acrit, 

Şi mângâiere n—am deplină, 
Doar calma, înţeleaptă fire. 
Acum, mormântul mă aşteaptă, 
Dar simţimintele ei vii 

Nu le—a uitat băbuţa— fată ; 
Ci focul dragostei târzii 

Îi coace ura—ndelungată. 
Iubind ce—i rău, urînd ce—i bine, 
Desigur, alba vrăjitoare 

N—o să te cruţe nici pe tine; 
Dar orice rău are hotare." 


Plin de nesaţ şi râvnă multă, 

Cu ochii vii, neprins de somn, 
Voinicul pe bătrân l-—ascultă 

Şi nu aude-—al nopţii svon, 

De multe gânduri ce—l frământă. 
Dar iată că se luminează... 

Şi cu nădejde—n viitor, 

Oftând, Ruslan îmbrăţişează 

Pe starostele vrăjitor. 

Struneşte noatenul în pinteni 

Şi drept porneşte înainte, 
Strigându—i peste paşti sprinteni: 
„Să nu mă părăseşti, părinte !" 
Zboară pe câmpuri ca un vânt 

Şi—n, urma lui vraciul cărunt: 
„Drum bun, prietene ! — îi spune — 
Şi iartă—mă de prost ce sânt, 

Dar vreau să—ţi dau doar un cuvânt: 
Iubeşte—ţi soaţa — şi la mine 
Gândeşte—te din când în când !" 

CÂNTECUL 2 


MANUAAL LOLLUN ONORINA TUONEET DAUANT 


Voi, ce vă duşmăniţi în luptă, 

Fără să ştiţi de—al păcii scut, 

Vă îmbătaţi de vrajbă multă 

Şi sumbrei glorii daţi tribut! 

Mult prea uimiţi stau toţi, pe lângă 
Posacele voastre festine : 


Nimeni de dor n—o să vă plângă 
Nici n—o să vă despartă nime. 
Iar voi, rivalii de—altă teapă, 

Ai muzelor dragi cavaleri, 

Feriţi poporul să priceapă 

Ţâfna şi—a voastre ciondăneli ; 


Când vă—njuraţi, staţi mai de o parte 


Dar voi, potrivnicii—n amor, 
Fiţi tot tovarăşi, de se poate ! 
V—o spun, prieteni, tuturor : 
Pe—acela cui i—e dat să—i fie 
Inima tinerei fecioare, 

Ea o să—l placă dintr—o mie ; 
Deci, duşmănia ce rost are ? 


Pe când Rogdai, aprins din fire, 
Mânat de—o surdă presimţire, 
Tovarăşii de drum îşi lasă 
Gonind spre un ţinut ferit 

Şi intră în pădurea deasă, 

De gânduri negre năpădit, 
Sufletul lui mâhnit, simţea 
Cum duhul rău îi dă târcoale, 
Pe când viteazul profeţea : 


„O să zdrobesc tot ce—mi stă—n cale.. 


Ruslane ! Să—ţi cunoşti rivalul... 
De plâns, mireasa—ţi va fi stoarsă !” 
Tocmai atunci întoarce calul 
Şi—n goană face cale—ntoarsă. 
Estimp, semeţul de Farlaf 

Ce până—n prânz a dormitat 
Ferit de soarele—arzător, 

Vrând inima să—şi întărească, 
S—a fost retras lâng—un izvor, 
Pornind în tihnă să prânzească : 
Dar vede—n cele patru vânturi 
Gonind o umbră omenească.. 
Atunci, fără să stea pe gânduri, 
Cu prânzul neatins de fel 
Lăsându—şi coif şi spadă baltă, 
Porneşte—n şea, fără să—l vadă 
Pe celălalt, sburând spre el. 

—, Stai, ticăloşiile mişel! 
—Răcneşte el după Farlaf— 
Nemernicule, stai niţel, 

Că o să—ţi vezi şi fruntea—n praf!" 
Farlaf, la glasul lui Rogdai, 

Se şi văzuse mort de viu; 
Îngălbenit şi fără grai, 

Zoreşte bietul bidiviu 

Care, şi el, ciulind cu frică, 
Parcă—i un iepure—ncolţit, 

Prin râpi, pădure şi potică, 
Gonind cu pasul ţopăit. 

Erau pe—aici zăpezi, noroaie, 
Venea şi primăvara—ncet, 

Şi tulburi ape, în şuvoaie, 

Săpau al brazdei umed piept. 
Cum venea calul în galop, 

Se cască—n faţă—i un prislop ; 
Smuceşte scurt, muşcă—n zăbală 
Şi peste râpă dă năvală. 

Viteazul nostru cavaler 
Răscrăcărat s—a dus de—a dura, 
N—a mai văzut pământ sau cer 
Ci—n fundul râpei căsca gura. 
Spre el, Rogdai venind în zbor, 
Cu spanga—n mână se repede : 
—, Să mori, netrebnic trădător!" 
Când colo, pe Farlaf îl vede. 

Îşi iasă mâna—n jos, grăbit: 
Ciudă, mânie şi mirare 

Pe faţă i s—au zugrăvit. 

Deşi scrâşnea de supărare, 

Simţi că râsul nu—şi mai ţine : 
Plecă de lângă râpă—n grabă... 
Ci-—n sinea lui, tot parcă—i vine 
Să—l podidească râsu—n barbă. 


Văzu atuncea sub un munte, 
Târându—şi anii, o bătrână 

Cu gheb şi plete lungi, cărunte. 
Cu un toiag ce—avea în mână, 
Îi arătă spre Miazănoapte : 
—,JPe—acolo dai de el, nepoate! 
Rogdai, de bucurie beat, 

Spre moarte sigură—a zburat. 


Dară Farlaf ? întins sub stâncă 
Nici nu sufla ; şin sinea lui 
Se întreba : „Mai sunt viu încă ? 
Unde-—i rivalul, să—l răpui ?" 
Atunci aude, gând la gând, 

A babei voce, de mormânt : 


—,,Hai sus, voinice ! Ţin—te bine ! 
De-—acum n—o să mai dai de nime. 


Iată, şi calul l—am adus ; 
Ascultă tu de mine... Sus !" 

Cu greu, săltându—se pe vine, 
leşind din şanţul noroios, 

Pe câmp viteazul ochii—i plimbă 
Şi-—ngână cu jumate limbă : 
„Sânt, bogdaproste, sănătos !" 


—,„Ascultă—mă ! — îi spune baba — 


Ludmila a fugit departe ; 


Ca s—o găseşti, nu—i lesne treaba 


Nici nu ştiu de—o să ai tu parte. 
Capcane multe te aşteaptă 

Şi n—o să fii prea norocos. 
Ascultă vorba mea—nţeleaptă : 
Întoarce—te—ndărăt, frumos ! 
Pe—ale Chievului câmpii, 

În satul tău, cu lanuri dese, 
Găseşti tihnite bucurii. 

Cât de Ludmila, să nu—ţi pese : 
Din mâna noastră nu mai iese !" 


A zis — a şters—o. lar viteazul, 
De sfatul ei, pătruns adânc, 

Porni spre casă, în oblânc, 

Din inimă zvârlind necazul 

Şi chiar pe tânăra crăiasă. 

Doar când foşnea dumbrava deasă, 
O pasăre sau reci izvoare, 

ÎL mai scălda câte—o sudoare. 

Estimp, Ruslan străbate leghe : 

Păduri adânci, câmpii pustii, 

Acelaşi gând îi stă de veghe, 

De dorul mândrei lui soţii 
Spunându—şi : „Mi—oi găsi eu, oare, 
A sufletului mândră floare ? 
Vedea—voi limpedea—i privire ? 
Am să—i ascult dulcea şoptire ? 

Ori e sortit, acestui vraci 


Veşnic, ostatecă să—i zaci 

Şi de amaruri veştejită, 

Să pieri sub gratii, ofilită ? 

Ori, vajnic, adversaru—mi vine ? 
Ei nu, cinstitule amice ! 

Spada e încă lângă mine 

Până când capul o să—mi pice." 


Se—ntunecase ceasul, când, 
Pe stânca unui mal de piatră, 
Viteazul nostru, pinteni dând, 
Spărgea tăcerea. Deodată 
Şuteră—n urmă—i o săgeată ? 
Zăngăne zale, un glas ţipă, 

Pe câmp, un tropot înfundat 
Bate prelung ca o aripă. 
„Stai!" vocea iar a detunat; 
Întoarce capul : şi ce vede ? 
Cu lancea—n sus, cum se repede 
Un sumbru călăreț. Turbat, 
Ruslan în cale i se—aţine : 
—, Aha ! Te—am prins ! 

Stai să—ţi strâng hăţul! 

— Îi strigă trufaş călărețul — 
Acum fii gata, ţin—te bine, 
Dus ai să dormi în valea asta ; 
Pe urmă, caută—ţi nevasta !" 
Ruslan zvâcneşte ca o fiară; 
El ştie acest crâncen glas... 


Dar, dragii mei, mândra fecioară 
Oare pe unde a rămas ? 

Eu v—aş propune, bunăoară, 
Vitejii să—i lăsăm un ceas, 

Că nu uit eu de soarta lor. 

Dar cam demult e vremea ca să 
Ne amintim şi de crăiasă, 

Şi de cumplitul Cernomor. 


În fistichia mea visare, 

Eu, confident în gura mare, 

V—am povestit cum într—o noapte, 
Ludmila cu pielea de lapte, 

De lângă soţ şi—a lui mândreţe, 
Pieri—n vâltoarea negrei ceţe. 
Nefericita mea fecioară! 

Când hoţul crunt, cu a lui ghiară, 
Te—a smuls din patul de mireasă 
Ducându—te vârtej spre nor 
Prin negura cea grea şi deasă 
Şi-—apoi s—a şters în depărtări, 
Simţiri şi cuget ţi—au pierit 
Şi—ntr—un vrăjitoresc palat, 
Pălind, cu pasul clătinat, 

Fără să ştii, te—ai pomenit. 


Şezând în prag la mine—acasă, 
La fel prin vară te vedeam 

Când, spre o puică specioasă, 
Mândrul coteţului sultan 

Se înfoia curtenitor 

Şi—n evantaiele de pene, 
Iubita—şi desmierda uşor ; 

Pe sus, în cercuri mult viclene, 
Vechiul tâlhar de păsăret, 

Sub nori, ca nimeni să nu—l vadă, 
Vânăt rotea uliul şiret 

Şi—mi pică, trăsnet, în ogradă. 
Se—nalţă, zboară — şi în ghiare, 
Spre munţii negri de sub zare, 
Îşi duce victima tâlharul. 
Degeaba—şi plânge tot amarul 
Cocoşul cel răpus de groază : 

Pe draga lui n—o s—o mai vază. 
Doar câte—un fulg plutind uşor, 
Îi mai trimite vântu—n zbor... 


Fecioara noastră, până—n zori, 

De al uitării plumb cuprinsă, 
Ca—ntr—un coşmar zăcuse—ntinsă 
Până când, plină de fiori, 

Cu spaima încă neînvinsă, 

Iar s—a trezit ca alteori. 
Nedumerită, fermecată, 
Privirea—i zboară—n jur mirată : 
„Iubite, unde—mi eşti ?" şopteşte ; 
Dar dintr—odată—ncremeneşte. 
Ferit, privirea îşi roteşte. 

Unde-—i iatacul tău, Ludmila ? 
Mult abătută stă copila 

Culcată—n moi, adânci saltele, 
Sub mândru baldachin cu pene, 
Covoare şi pufoase perne 
Lucrate—n ciucuri şi mărgele ; 
Stofe de fir, mătăsuri grele, 

Ca jaru—şi joacă pietre rare ; 

Din auritele candele, 

Suie arome—mbătătoare. 
Mi—oi întrerupe, aşa dar, 

Ale poveştii mele jocuri ; 

Încă de mult, Şeherazada 

Ne-—a fost purtat prin aste locuri. 
Cu toată mândra—i strălucire, 

În ăst palat, nu—i fericire 

Cât e lipsit chiar de iubire. 


Voi ştiţi că—n noaptea neuitată, 
Mândra mireasă — şi eleva 
Tradiţiei — era—mbrăcată 

Ca străbunica noastră Eva : 
Găteală simplă, fără artă, 

Doar a naturii şi—a iubirii ; 
Păcat că azi nu se mai poartă |... 
Atunci, in faţa musafirii, 
Fermecătoare, trei fecioare, 

În colorate rochi, uşoare, 

S—au arătat fără cuvânt, 
Cu—nchinăciuni pân—la pământ. 
Călcând cu nişte—paşi uşori, 
Una veni lângă domniţă ; 

Cu degetele de fiori, 

I-—a împletit blonda cosiță 

Şi cu o rară iscusinţă, 

Palidei frunţi îi puse—n dar 
Cunună de mărgăritar. 

Sfielnic, ochii coborînd, 

Trecu apoi alta la rând ; 

Cu—n sarafan frumos brodat, 
Sânii Ludmilei i—a—mbrăcat 
În străveziu văl aburit, 

Pe umeri, părul aurit 

Şi pieptul ce—i sălta grăbit, 

Cu grijă i—a înfăşurat. 
Cuprinde—a ei cereşti comori 
Vălu—n geloasă—mbrăţişare 
Şi strâng uşoarele—ncălţări 
Două prea gingaşe picioare. 

A treia sclavă poartă—n mână 
Brâul bătut în pietre rare ; 
Tainic, o alta li îngână 

Lungi melodii dezmierdătoare. 
Însă nici pietre preţioase, 

Nici perle, nici mătăsărie, 

Nici cânturi lâncede—ori voioase, 
Nu—i toarnă—n suflet bucurie : 
Geaba oglinda—i zugrăveşte 
Mândreţea ei. sub mândre rochii 
Plecaţi în Jos îşi ţine ochii 

Şi tace, şi se plictiseşte. 

De bună seamă, toţi acei 

Ce—n suflete ştiu să citească, 
Demult vor fi aflat şi ei 

Că orişicare din femei 

Când plânsu——i gata s—o cuprindă 
Şi — din amar sau din greşeală 

Îşi moaie ochii în batistă 

În loc să caute—n oglindă, 

Atunci, chiar fără îndoială 

Şi fără glumă, ea e tristă. 


Şi iar e singură Ludmila... 
Mai şovăind, mai cu de—a—sila, 
Se duce—n geamul zăbrelit 

Şi ochiul ei cată mâhnit 

Către posomorita zare. 
Tărâmuri sub zăpezi şi ghiaţă 
Întind pestriţele covoare ; 

În neclintita lor albeaţă, 
Morocănoase culmi şi stânci 
Îşi dorm tăcerile adânci ; 

Şi nici nu fumegă vreun horn, 
Nu calcă nimeni prin troiene, 
Şi nici al vânătorii corn 

Nu dă de veste prin poiene. 
Arar, pe câmpuri şi—n păduri, 
Pornind cu lungi şuierături, 
Dă iama viscolul pe brânci 
Şi—n pleoapa cerului cărunt, 
Se leagănă sub albe stânci 
Golaşul codru, până—n fund. 


Ludmila mea înlăcrămată, 

Sub văl şi—ascunde faţa toată. 
Vai, ce—o aşteaptă, Doamne dragă 
Spre uşa de argint aleargă, 
Ce—n cântec s—a deschis, uşor, 
Iară fecioara, din pridvor, 

S—a pomenit într—o grădină 
De farmec şi—ncântare plină 
Aşa cum nici Semiramida, 
Vestita Nordului regină, 

Nici Solomon, nici Taurida 
N—au cunoscut mai minunate : 
În faţa ei, foşnesc bogate 
Dumbrăvi, adânc fremătătoare, 
Alei de palmieri şi laur, 
Înmiresmaţi mirţi se perindă, 
Cedri cu vârfurile—n soare 

Ori portocalele de aur 

În ape lucii se oglindă ; 

Al primăverii foc învie 
Dâmburi, desişuri şi câmpie, 

Răcoarea lui, de Mai, zefirul 
Printre poieni prinde să—şi lase, 
Privighetoarea—şi plânge trilul 
Sub fremătânde crengi umbroase 
Țâşnesc fântâni diamantine 

În şipot vesel, către stele ; 
Tăiate—n marmuri şi rubine, 
Sclipesc statuile sub ele 

De parcă—s vii. Chiar Fidias, 
Cel cărui Febus i—a fost tată, 
Invidios ar fi rămas, 
Scăpându—şi dalta fermecată. 
Ca jerbe de mărgăritare 

Se sparg căderile de apă 

Şi cad în jur, clipocitoare; 

În valuri mici, prin umbră, scapă 
Dulci, somnoroasele izvoare, 
Când spiralatul drum şi—l sapă. 
Ca adăposturi de răcoare, 

Prin pânza verde, clipocesc 

Ici, colo, chioşcuri luminoase, 
Vii crengi de roze rămuroase 
Peste poteci se împletesc. 
Ludmila, tot nemângâiată 

Trece şi—n juru—i nu se uită; 
De bogății e săturată, 
Priveliştea—i pare stătută. 
Merge—n neştire mândra fată, 
Grădinii lainice—i dă roată, 
Varsă din ochi lacrămi amare 
Privind în sus, întunecată, 

Spre ceruri neîndurătoare. 

Dar ochii i s—au limpezit, 

Pe buze degetul şi—l pune ; 
Puteai să crezi c—a plănuit 

O uneltire fără nume... 

În faţa ei, prinsă de stânci, 

O punte braţele—şi zvârlea 
Peste puhoaiele adânci. 

Pătrunsă de—o tristeţe grea, 

Tot lăcrămând, fecioara mea 
Se—apropie de parapet, 
Priveşte—a apei undă rece 
Apoi, lovindu—şi pumnii—n piept, 
În valuri vrea să se înece. 

Dar nu s—a azvârlit în apă, 

Ci şi—a văzut de drum şi treabă. 


Dar prea frumoasa mea crăiasă 
Mereu prin soare alergând, 

A ostenit — şi—şi spuse—n gând 
Că poate—i vremea şi de masă! 


S—a—ntins pe—al ierbii crud covor, 

Când simţi umbra răcoroasă 

A unui cort foşnind uşor. 
Întoarce ochii : ce să vază ? 

O masă—n faţa ei, bogată, 

Cu văsărie de cleştare 

Pe când o harpă fermecată 
Cânta sub crengi tremurătoare. 
Fecioara s—a uitat uimită, 
Însă în gândul ei îşi spune: 
—,„Departe de iubit, robită, 

De ce să mai trăiesc pe lume? 
O, tu, făptură pătimaşă; 

Când crud, şi când mângâietor, 
De mâna ta cea ucigaşă 
Nu—mi pasă, că eu ştiu să mor! 
Nimica nu vreau dela tine : 
Nici cântece, nici mese pline ; 


N—am să mănânc, n—am să ascult, 


Aci muri—voi, în gradine!" 
Astfel şi—a spus — şi a—nceput 
Să—nfulece cu poftă mare. 


Când era gata de plecare, 

Cort, harfă, masa cea bogată 
Toate—au pierit... şi dintr —odată 
S—a—ntins iar liniştea cea mare. 
Ludmila singură—n grădină, 
Colindă iar ca pân—acuma, 

Pe când sub bolta cea senină, 
Iese crăiasa nopţii, luna. 

Ceţuri din zări domol coboară 
Culcându—se pe văi şi culme ; 
O prinde somnul pe fecioară 
Când, o putere fără nume, 
Domoală ca zefirul dulce, 

O saltă prin văzduh uşor, 

Încet către castel o duce, 

Apoi o lasă binişor 

Prin aerul înmiresmat, 

Pe aşternutu—nlăcrămat. 

Şi iară cele trei fecioare 

O îngrijesc cu grabă mare 

Ca s—o dezbrace pentru noapte. 
Privirile înceţoşate 

Ca şi tăcerea lor amară, 

Tainic pe ea o—nduioşară 

În faţa duşmănoasei soarte. 
Mâni grijulii o dezbrăcară 

Pe somnoroasa mea fecioară ; 
Şi plină de un farmec dulce, 

În cămăşuţa ei uşoară, 

Se pregăteşte să se culce. 

Cu plecăciuni şi cu oftat, 

Cele trei fete au plecat 
Împingând uşa cântătoare. 

Ce face—acum domniţa, oare ? 
Tremură frunză, nu clinteşte ; 
Mâinile sloi — şi spaima creşte, 
Îi fuge somnul de sub pleoapă 

Şi trează—i e făptura toată. 

În beznă ochii şi—i adapă: 

Doar întuneric, nicio şoaptă ! 
Şi—aude inima înceată... 
Deodată... cineva şopteşte, 

Spre patul ei uşor se—ndreaptă ; 
Domniţa—n perne se piteşte 
Şi—ntr—adevăr, ce groaznic!.... lată 
Se—aude larmă ; şi o clipă, 
Fulgerul taie bezna nopții 

lar uşa s—a deschis în pripă. 
Falnici, tăcuţi, semeţi cu toţii, 
Cu goale săbii strălucind, 

Păşind cu ifos, câte doi, 

Un şir de—nalţi harapi apare. 

Ei duc o albă barbă mare 

Şi—n urma ei, intră solemn 
Măreţ călcând pe prag de lemn, 
Mărunt, un cocoşat pitic ; 

De—a lui chilugă scăfârlie 
(Adăpostită—ntr—o scufie), 

Şi barba albă aparține. 

Taman când se proptea mai bine, 
A şi sărit din pat crăița 

Şi, tam—nesam, din cap i—a smuls 
Ghebosului pitic, scufiţa, 
Săltând spre dânsul pumnul strâns ; 
Şi—atât de tare a răcnit, 

Că pe harapi i—a asurzit. 

Sărac de el, era de plâns ! 

Mai alb ca ea, de groază albă, 
Cu mâna la urechi, degrabă 

A dat să fugă; dar în barbă 
S—a—mpiedicat căzând de—a dura. 
Harapii, cât îi ţine gura, 

Țipă, aleargă şi se—mping 

Şi—l trag afară cu de—a—sila 
Din plasa bărbii de paing, 
Uitându—și scufa la Ludmila. 


Dar cu voinicul ce—o mai fi ? 

Vă amintiţi ciocnirea lui ? 
Orlovschi, cred că tu ai şti 

Cu—al tău penel, să ne—o mai spui! 


Sub tremurânda lunii rază, 
Vitejii s—au bătut de moarte. 

Singură furia—1 veghează : 
Lăncile zac, de ei departe, 

Şi spadele de mult zdrobite, 
Zalele—n sânge li—s stropite 
Şi scuturile sunt ciobite... 

Ei s—au încăierat călări; 
Neagra ţărână, până—n zări, 
Au ridicat—o harmăsarii. 

Ca prinşi în cuie, stau în şele 
Țepeni şi aspri, adversarii. 

Cu mâna prinsă de curele 
Braţu—ncordat; iar ura lor 

Un ioc prin vine le deşartă. 
Răsuflă des, pieptul le saltă, 
Şi—acum se clatină uşor. 

Va cădea unul... Când, deodată, 
Ruslan îşi iese din ţâţâni: 
Smulge duşmanul de pe cal, 

ÎI saltă peste cap, în mâni, 
Şi—l svârle—n valuri, de pe mal. 
—, Să mori, netrebnice duşman!" 
Mai strigă după el, Ruslan. 


Tu, cititorule, ghicit—ai 


Mai lămurit ca—ntr—a mea stanţă: 


Era prea crudul Cneaz Rogdai, 
A Chievlenilor speranță 

Şi al Ludmilei sumbru crai. 

Des Niprului bătuse malul 

Ca să—şi întâmpine rivalul, 
Dar când în fine l—a găsit, 
Puterea lui —a părăsit 

Şi—al Rusiei prea vrednic fiu 
S—a fost sfârşit într—un pustiu. 
Mersese vestea, pe atunci, 


Că zâna apelor adânci 

La sânu—i rece l—a cuprins 
Şi—n sărutări l-—a dus prin lunci 
Spre fundul apei, dinadins; 
Bătrânii povestesc la ţânci 

Că de atuncea, mult timp încă, 
De—a-—lungul malurilor mari, 
Târziu, prin noaptea cea adâncă, 
Stafia lui Rogdai trecând, 

Pe singuraticii pescari 

Îi sperie din când în când. 

CÂNTECUL 3 


T 


O, biete stihuri! Voi într —una 


De—ai mei prieteni v—aţi ascuns: 


Dar iată, ați picat în mâna 
Invidiei de nepătruns. 

Deja slugarnicu—i argat, 
Palidul critic, m—a certat 


De ce de—a lui Ruslan mireasă 


Vorbesc mereu cam într—o doară: 


Ba, uneori, îi spun crăiasă, 

Ba, alteori, îi spun fecioară? 

Tu, lectorule, vezi acum 

Că doar perfidia s—ascunde ! 
Zoilule, ia spune—mi, cum 

Şi ce ţi—aş mai putea răspunde? 
Nevrednicului nu—i ţiu parte 

Şi cu el ceartă n—o să—mi fac ! 
Dar, mulţumit că am dreptate, 
Smerit, cu modestie tac. 

Tu, jertfă plicticoasei nunți, 
Doar tu, Climena, să m—asculţi 
Plecându—ţi ochii în pământ... 
Văd lacrima din ei picând 

Pe versul meu, pătruns de tine; 


Te—ai şi roşit, ţi s—a stins glasul, 


Oftezi... Dar ştiu de ce, prea bine! 
Gelosule, îţi bate ceasul ! 
Ambiţia şi cu Iubirea 


2 ta n nat n a tt tt 


LUI 


E 

Făcură planul îndrăzneţ: 
Pe fruntea—ţi fără strălucire, 
S—a pus al răzbunării preţ. 


Reci, străluceau zori de oţel 

Pe fruntea munţilor din nord; 
Zăcea tăcut mândrul castel, 
Nemulțumit sta Cernomor 
Fără scufie, în halat, 

Şi, plictisit, căsca în pat. 

Jur împrejurul bărbii sale, 

Se grămădeau tăcuţi hargaţii 
Prinzând gingaş să îi ţesale 

A ei cărunte ondulaţii; 

Iar spre folos şi frumuseţe, 

Pe nesfârşitele—i musteţe 
Curgea o biblică mireasmă 

Şi cârlionţii—i prindeau buza... 
Când, deodată, dete buzna 

Pe geam, o aripată iasmă; 

Ca un balaur dă târcoale 
Sunându—şi platoşa de zale, 
Şi-—n faţa slugilor buimace, 
Chiar în Naina se preface: 

— „Confrate — spuse — te salut 
Cu o adâncă preţuire! 

Eu încă nu te—am cunoscut, 
Doar faima ta mi—a dat de ştire; 
Dar, iată, soarta ne uneşte 
Chiar astăzi, prin acelaşi țel : 
Un nor pe capul tău pândeşte 
Şi trebuie să scapi de el; 
Onoarea mea, şi ea atinsă, 
Nu—ngăduie să fiu învinsă!" 


Îi dă piticul mâna—ntinsă 

Şi cu privirea lui vicleană, 

Spuse : „Naina minunată, 

Îmi eşti de mare ajutor ! 
Pe—acest finez ce cată ceartă, 

Cu orice preţ am să—l dobor, 
Că—i slab să—mi fie adversar 

Şi am o norocoasă soartă; 

Iar Cernomor, vestita barbă 
Nicicând degeaba nu şi—o poartă 
Numai aşa, ca pe—o podoabă. 

Şi câtă vreme n—au să—mi cadă 
Zulufu, sub duşmana spadă, 
N—o fi viteaz cât de pornit, 

Nici ochi de muritor să vadă 

Un singur plan de—al meu zdrobit; 
Ludmila—n veci va fi a mea, 
Ruslan pândit e de mormânt!" 

Ursuză, mormăi şi ea, Băbuţa : 
„Piară în pământ!" 

Trei şuiere a scos apoi, 

De trei ori din picior bătând 

Şi ca un negru zgripţuroi, 
Sbură cu norii duşi de vânt. 


În straie mult strălucitoare, 
Încurajat de vrăjitoare, 

Vesel îşi spuse Cernomor 

Să—i pună mândrei la picioare 
Mustăţile şi—al lui amor. 
Împodobit, deci, cu temei, 
Porneşte spre odaia ei. 

Lung şir de încăperi străbate, 
Ludmila nu—i; dă mai departe, 
Sub trandafirii din grădină, 

Pe sub fântâna cristalină, 

Sub punți, prin chioşcuri... Nicăire ! 
Pieri domniţa fără ştire ! 

Cine—ar putea să spuie cât 

S—a văicărit de amărât! 

Tremură, urlă, se repede, 

Până la urmă, ca turbat, 

Răgetul lui a răsunat: 

„Voi, robii mei! Încoa veniţi! 

Daţi fuga toţi, la repezeală, 

Şi pe Ludmila s—o găsiţi! 

Daţi zor! Să nu—mi staţi pe tânjeală ! 
Iar dacă n—o să fiţi de treabă, 

Pe toţi vă spânzur de—a mea barbă 


Drag cititor, îți spun, de vrei, 
Unde-—a pierit frumoasa fată ! 
Noaptea — gândind la soarta ei — 
Plângea, râdea, stătea mirată. 

De barba albă i—era frică, 

Nu însă de bătrânul vraci; 

Nici nu—i păsa de el. Adică, 
Groaza cu haz n—ai cum s—0—mpaci. 
In zori, când soarele răsare, 

S—a dat Ludmila jos din pat 
Şi-—n treacăt ochii şi—a—ndreptat 
Spre—naltele oglinde, clare. 

De pe ai umerilor crini, 
Strânse—auritele şuviţe 

Prinzând, cu moleşite mâini, 

Să le—mpletească în cosiţe; 

Când într—un colţ, din întâmplare, 
Văzu gătelile zăcând 

Şi le—ncercă pe fiecare, 

Cu ochii—n lacrimi înnotând, 

Dar din cleştarul cel fidel, 

Nici când ofta, nu—i lua de fel. 
Atuncea, i—a trecut prin gând 
În aiurita—i reverie, 
Să—ncerce—a vraciului scufie. 
Tăcere—n casă şi—n pridvoare, 
Nici s—o zărească n—are cine... 
Iar unei tinere fecioare, 

Ce tichiuţă nu—i stă bine ? 

Şi la găteală cui i—e lene? 
Ludmila—şi puse la iuţeală 
Scufa pe tâmplă, pe sprâncene 
Şi când pe faţă, când pe dos, 

Cu sucăleli şi potriveală, 

Să vadă cum stă mai frumos. 
Dar iată ce minunăţie : 

S—a şters Ludmila din oglindă!. 
Iar duce mâna la tichie 

Şi iat—o iar ca mai-— nainte. 
Cum o suceşte, iarăşi piere, 

O scoate, iar se oglindeşte. 

„Ei! Asta zic şi eu plăcere : 
Necazul nu mă mai pândeşte 

Şi scap de moşul urâcios 1..." 

Îşi spune ea cu bucurie. 

Şi—a vrăjitorului scufie 

A pus—o iarăşi, tot pe dos. 


Dar eu aş zice că e bine 

Să mai vedem şi de Ruslan. 
Spuneţi şi voi : nu e ruşine 
Să—l părăsim chiar la aman, 

Să lăsăm baltă toată treaba 
Prinşi doar cu scufa şi cu barba ? 
Când pe Rogdai cu greu l-—a—nvins, 
A străbătut un codru rar; 

În faţă, câmpu-—i sta întins 

Sub cerut dimineţii, clar. 
Zvâcnind, Ruslan se şi repede, 
Câmpul de luptă când revede. 
Totu—i pustiu până departe; 
Galbene oase presărate, 

Scuturi şi tolbe zac pe dealuri, 
Arme-—n rugină, rupte hamuri, 
Scheletul unei mâini mai strânge 


O spadă frântă; şi străpunge 
Iarba cea tânără, alene, 

Un coif împodobit cu pene 

În care putrezeşte încă, 

Demult, o prea uitată hârcă; 
Răpus în noaptea cea adâncă, 
Un uriaş zăcea devale 

Cu calul ce—l purtase—n cârcă. 

Suliţe, lănci, săgeți şi zale 
Răzbesc prin jilava ţărână 

Şi ca o nevăzută mână, 

Paşnica iederă, prin ele, 

Îşi ţese gingaşe dantele... 

Nimic tăcerea fără şoaptă 

N—o tulbură, nici n—o clinteşte 
Şi soarele, din culmea—i—naltă, 
Peste al morţii câmp luceşte. 


Privi Ruslan fără cuvinte, 

Cu ochii trişti, în jurul lui : 

„Ce oase, câmpule, să—mi spui, 
Or fi—ngrăşat pământul tău ? 

Al cărui cal goni pe tine 

Şi—n ultim ceas, lovit de fier, 
Cine—a căzut cu slavă, cine ? 
Ce rugi suişi — spre care cer ? 
Spune, câmpie, la ce taci 

Şi a uitării iarbă—mbraci ?... 

În clipa veşnicei tăceri, 

N—oi avea tihnă nicăieri? 

Poate, cândva, pe—un deal tăcut, 
Întins l-—or duce pe Ruslan 

Şi coarda niciunui baian 

N—o spune cine—a fost, ce—a vrut!— 
Dar şi—aminti viteazul meu 

Că spada— face pe erou. 

Şi chiar un rând de zale bune 

Tot mai avea unde le pune, 
Fiindcă, luptând cu—al său vrăjmaş, 
El rămăsese cam golaş. 

Dădu ocol peste câmpie 

Printre tufişuri şi prin oase, 

Prin ruginita fierărie 

De coifuri şi de săbii roase 
Cătându—şi arme pe măsură. 

Se trezi—n vuiet câmpul mut 

Cu dangăt şi pârâitură, 

Când a cules un corn şi—un scut; 
Dar n—avea spadă pentru el. 

În lung şi—n lat câmpul străbate 
Şi vede săbii fel de fel, 

Însă prea mici, uşoare toate, 

Căci el era mândru viteaz, 

Nu ca eroii cei de azi. 

Şi, fiindcă nu avea ce face, 

A ridicat de jos o lance, 

Îşi puse zalele pe piept 

Şi a pornit pe drumul drept. 


Pălise rumenul amurg 
Peste ţărâna adormită; 

Ceţuri albastre—n zâri se scurg, 
Se—nalţă luna aurită, 

S—a stins şi câmpul. Pe—o cărare, 
Cu gândul dus, Ruslan goneşte 
Când, parcă—n ceaţă desluşeşte 
Un negru dâmb în depărtare 

Şi parc—aude prin răsuri 

Nişte adânci sforăituri. 

Răsuflă dâmbul parcă—i viu, 
Ruslan se uită grijuliu, 

Dar liniştit, nimic nu—i pasă. 
Doar cu urechea lui fricoasă, 
Tresare negrul bidiviu, 

Scutură capul tulburat 

Şi îşi zburleşte coama toată; 
Dar chiar atunci, s—a despuiat 
Luna de nori — şi dintr—odată 
S—a ridicat scămoasa ceaţă, 
Întregul dâmb s—a luminat: 
Ruslan văzu minunea—n faţă. 
Cum să descriu, cu ce cuvinte ? 
O hârcă vie şi măreaţă 

Îi stă întreagă dinainte, 
Dormind cu ochii grei de somn, 
Şi clătinând un coif enorm 

A cărui pene, ca mari umbre, 
Fâlfâie, parcă vor să umble. 

În frumuseţea lui cumplită, 
Boltit deasupra stepei sumbre, 
Doar de tăceri împrejmuită 

De nimeni tulburat, şi groaznic, 
Stă al pustiurilor paznic, 
Neagră movilă între cețuri. 
Atunci, Ruslan strângând de hăţuri, 
Ar vrea să—i strice somnul tainic. 
Tot mai aproape târcoleşte, 
Privind cu ochi cercetători, 

În dreptul nasului opreşte 

Şi—l gâdilă cu lancea—n nări; 
Capul, atunci, cu strâmbătură 
Şi cu o mutră abătută, 

Căscând o plictisită gură, 
Deschide ochii şi strănută... 

De vifor stepa—i străbătută, 
Vârtej, ţărâna s—a—nălţat, 

Iar din sprâncene şi mustață 
Un stol de bufniţe—a zburat. 
Tăcute crânguri au prins viață 
Ecoul strănută şi el, 

Iar calul, nărăvaş de fel, 
Nechează şi o ia la goană 

Încât viteazul meu, ŞI el, 

Abia i se ţinea de coamă. 

Un glas a răsunat prin glod : 
„Unde alergi, viteaz nărod ? 

Fă cale—ntorsă, când îţi spun, 

Că te—nghit altfel, chiar acum!" 
Ruslan se—ntoarce cu dispreţ 
Strunindu—şi harmăsaru—n frâne 
Şi întrebă zâmbind semet: 

—,,Tu ce vrei dela mine, spune ?" 
—lar capul se—ntristă de moarte : 
—, la uite, de ce oaspe—am parte ! 
— Ascultă, prea cinstite domn, 

— Acum e noapte, vreau să dorm... 
—Să te ia dracu! La mult—ani!" 
—Pătruns de vorbe—atât de grele, 
—Vestitul nostru crai Ruslan 

A şi răspuns, lovit de ele : 

—,,Să taci, cap sec de prostovan! 
Ştiu eu o vorbă înţeleaptă : 

Minte puţină — frunte lată! 

Când viu, nu viu numa—ntr—o doară 
Şi nu mă fac nici de ocară !" 
Atuncea, hârca amuţită, 

Adânc de furii scormonită, 

Jăratic se aprinse toată, 

De sânge ochii—i străluceau, 
Groasele buze—i spumegau, 
Aburi scotea pe beregată, 

Pe nas şi gură — până când, 
Puternic înspre Cneaz răsuflă, 

Iar calul, ochii închizând, 

Capul şi—l pleacă, pieptul umflă 
Prin ploaie, beznă şi prin vânt, 
Şovăitor, croindu—şi drum. 
Cuprins de teamă şi orbit, 
Goneşte, de puteri sleit, 

Un adăpost cătând acum. 
Voinicu—ntoarce înc—odată 

Dar nici acum nu izbuteşte 

Şi—n urma lui, hârca turbată 

Cu hohot îl batjocoreşte : 

— „Ce fugi, viteazule, ce a1?... 
Stai mai domol! încet! Mai stai! 
Să nu—ţi frângi gâtul, vezi mai bine! 
Şi-—nvredniceşte—mă, măcar 
Cu—o lovitură şi pe mine, 

Cât călăreşti pe harmăsar !" 

Astfel bătându—şi joc de el, 

Voia să—l facă de ruşine. 

Ruslan tăcut prin preajmă—i trece 
Tot legănându— şi lancea—n mână; 
Cu stânga scurt smucind de frână, 
A împlântat oţelul rece 

În limba hârcii, otrăvită. 


puşkin 


33|ruslan şi ludmila puşkin 


Atunci, la fel ca o cascadă, 

De sânge gura—i podidită. 

Uimit de ciudă şi durere, 

Ochi mari căsca, pe Cneaz să—l vadă, 
Şi palid se făcu—n tăcere. 
Vedem şi noi cum, uneori, 
Înfierbântat, cu capu—n nori, 
Într—un moment suprem al scenei, 
Câte—un slujbaş al Melpomenei 
Ce—aude lumea fluierând, 

Îşi uită rolul şi păleşte, 

Gol în privire ca şi—n gând, 

În tremur se bălăbăneşte, 

Îşi lasă capul în pământ, 

Se bâlbâie şi amuţeşte 

În faţa maselor râzând. 

Acest moment la prins din zbor 
Ruslan — şi ameninţător, 

Cu braţu—n sus, se năpusteşte 
Spre capul prins de tulburare 

Şi în obraz, din goana mare, 
Cu—a lui mănuşă îl loveşte; 
Răsună stepa cea adâncă, 

Iarba din jur, înrourată, 

De spumă fuse—mpurpurată, 

Şi clătinată, greaua hârcă 

S—a dus de—a dura, rostogol; 
Coiful de tuci răsună încă. 
Atunci, pe locul rămas gol, 

O mare spadă strălucea. 

S—a repezit Ruslan spre ea, 

O ia în mână, o încearcă, 

Pe iarba cea de sânge udă, 
Aleargă cu o poftă crudă : 

De nas vrea el s—o lase bearcă 
Pe căpăţâna cea turbată. 

Când să lovească fără milă, 

Cu spada lui cea grea şi lată, 
Aude—ncremenit, deodată, 

Ca o jelanie umilă... 

El spada—n jos domol şi—o lasă, 
Furia mare—l părăseşte, 

Necazul chiar prinde să—i scază 
Şi sufletu—i se potoleşte 

Cum gheaţa—n câmpuri se topeşte 
Învinsă de—a nămiezii rază. 

— „Minţile—n cap tu mi—ai băgat 
—Hârca atunci i—a spus oftând — 
Şi braţul tău mi—a arătat 

Că—n faţa ta, de vină sânt; 
De—acum, de tine o s—ascult. 
Te—nduplecă, voinice dragă! 

De plâns e soarta mea întreagă. 

Am fost şi eu viteaz de frunte 

Şi cu duşmanu—n lupte crunte, 
Niciun egal nu îmi găseam. 

Prea fericit să fiu, puteam 

De nu s—ar fi—ntâmplat să—l am 
Pe frate—meu mai mic, duşman: 
El, veninosul Cernomor, 

Perfidul făcător de rele, 

E vinovat şi de—ale mele ! 

De mic, de când eram fecior, 
Această neagră stârpitură, 

Pitic cu barbă şi mustăţi, 

Ne-—a fost făcut de râs pe toţi 

Şi mă privea cu multă ură. 
De-—atunci, cu sufletu—i mişel 
Şi crud, nu m—a—nghiţit de fel! 
De când mă ştiu, fusei cam prost 
Deşi voinic; dar el — spun drept 
Pe cât de rău şi slut a fost, 

Era un diavol de deştept. 

Şi—mi pare rău, trebui să—ţi spui, 
Că—n minunata barba lui 

O forță e, miraculoasă, 

Şi câtă vreme-—i e întreagă 

Lui de nimica nu îi pasă, 

Răul de el nici nu se leagă. 

Astfel, cândva m—a iscodit 

Cu glas viclean şi rugător : 
—,Mi-—ai fi de mare ajutor!... 

În negre cărţi, eu am citit 

Că pe al mării țărm, departe, 

Spre munţi răsăriteni, unică, 

Se află—n peşteri ferecată 

O spadă; şi de ea mi—e frică! 

Am mai aflat că e păstrată 

Din vrerea unei crude soarte 

Şi că — de noi fiind aflată — 

Ne va aduce numai moarte : 

Ea barba mea o să—mi ciuntească 
Şi ţie, capul. Vezi acuma, 

Că trebuie să punem mâna 

Pe astă sculă diavolească!" 

—,,Ei, şi! Ce piedică stă—n drum ? 
—l-—am spus piticului — şi—acum 
Sunt gata lumea s—o străbat!" 

Şi mi—am săltat un brad în spate, 
Iară pe umăr, să—mi dea sfat, 
Mi—am luat sluţenia de frate. 

La drum pornit—am, lung şi greu; 
Şi — mulţumesc lui Dumnezeu — 
Am tot umblat în voie bună. 

La început, ne merse strună. 
Departe, peste munţi, găsesc 

Şi blestemata văgăună. 

Prin muşchi şi pietre scormonesc, 
Şi dau de sabia ascunsă. 

Soarta a vrut se vede, însă, 

Să pună ceartă între noi 

Şi — recunosc — nu de pomană: 
Vorba era, care din doi 

Să aibă spada năzdrăvană ? 

Pe când strigam, de furii prins, 
În fine, după lungă ceartă, 

O cursă frate—meu mi—a—ntins 
Şi — potolit parcă deodată — 
Îmi spune el cu îngâmfare : 

— „Cearta nu ni—i folositoare; 
Eu zic să facem între noi 

O înţelegere, mai bine; 

Să spună soarta: din cei doi, 

Cui, oare, spada se cuvine? 
Lipim urechea de țărână 

(Doar capul rău la de—astea—i bun)! 
Şi-—ntâiul sunet cin—l-—a prins, 
Pe sabie va fi stăpân." 

Apoi, pe burtă s—a întins, 

Iar eu, de prost, făcui la fel: 
Mă—ntind, ascult, n—aud nimic; 
Să—l mint, fac planul, pe pitic, 
Fără să ştiu c—o să mă—nşel. 
Tiptul, tâlharul către mine, 
Săltându—se pe vârfuri, vine 
Şi—mi pică—n spate—ncetinel; 
Spada prelung a şuierat 

Şi până să mă domiresc, 

Capul din umeri mi-—a sburat. 
Dar forțele ce—n ea mocnesc, 

Al vieţii duh mi l-—au păstrat. 
Acum, doar bălării mai cresc 

Pe stârvul meu, rămas departe, 
Într—un ţinut uitat de lume, 

Şi nici de groapă n—avui parte. 


Însă piticul rău, anume 

M—a smuls din piei şi oase moarte 
Şi—n astă grea singurătate 

Paznic m—a pus — pe viaţa toată — 
Al spadei, azi de tine luată. 
Voinice! Soarta e cu tine, 

Ia spada şi te du cu bine ! 

Poate—o să dai în drumul tău, 

De vrăjitorul cel mişel. 

lar de—o să te—ntâlneşti cu el, 
Zdrobeşte—l, că—1 viclean şi rău ! 
Deabia atuncea, împăcat, 

Voi părăsi eu lumea—ntreagă 

Iar lovitura ce mi—ai dat 
Recunoştinţa—mi o s—o şteargă!" 

CÎNTECUL 4 


Când mă trezesc în zori alene, 

Eu slavă Domnului pot spune, 

Că în tihnita noastră vreme 

Nu—s vrăjitori prea mulţi pe lume. 
I-—aduc şi laude adese: 

Nunţile nu—s primejduite, 


De-—ale lor farmece—s ferite 

Şi soţi, şi tinere mirese. 

Mai sunt — s—o credeţi dela mine! 
Şi-—un alt soi de vrăjitorii : 

Dulci zâmbete, priviri senine 

Şi graţii, şi cochetării. 

Demult de tot, prieteni buni, 

Eu nu le—nghit. Şi chiar vă spun : 
Lor nu vă—ncredeţi că—s minciuni! 
Dar eu vă dau un sfat mai bun 

Şi dacă vă feriţi din vreme 

De fermecatul lor parfum, 

În linişte, culcaţi în perne, 

O să dormiţi cu toţii, tun. 


Geniul vrăjit al poeziei 

Al tainicelor visuri cânt, 

Al dragostei şi—al reveriei, 
Prezent în rai ca şi—n mormânt, 
Păzeşte—a mea zglobie muză, 

Stăpân şi strajă—i e mereu, 

Ori nevăzută călăuză. 

Mă iartă, nordice Orfeu, 

Că—n povestirea mea uşoară 

Şi eu zbura—voi pe—a ta urmă 
Iar nestatornica fecioară 
O—nvinuiesc chiar de minciună. 


Voi, dragi prieteni, ştiţi prea bine 
Că un netrebnic, de demult, 
Dracului, sufletul din sine 
Precum şi pruncul, şi—a vândut, 
Iar mai târziu, prin rugi, credinţă, 
Posturi, pomeni şi pocăință, 

Cel păcătos de vânzător 
Află—ntr—un sfânt, apărător. 
Ştiţi cum murit—a el, şi cum 
Sfârşir—a lui douăşpe fiice : 
Ne—au spăimântat până acum 
Acele năluciri unice, 

Acele nopţi de taine pline, 

Ori chipul celui păcătos, 

Acele răzbunări divine, 
Mândreţea dulcilor fecioare 

Şi diavoleasca încruntare. 

Am mers plângând în sus şi—n Jos 
Lângă castelul crenelat. 

Prin nepătrunsa—i zidărie, 
Vegheam cu suflet tulburat, 
Adâncul somn, greaua robie. 
Chiar pe Vădim, din când în când 
ÎI invocam — şi—n zori sfioase 
Călugăriţe cuvioase 

Spre al părinţilor mormânt 
Le-—au dus... Dar aste gânduri toate 
Nu mai sunt azi adevărate ? 
Aceste scumpe, vii icoane 

Doar visuri fuseră, şi toane ? 

Ori dacă—i adevărul viu, 

Cum aş putea să nu—l descriu ? 
Spun limpede, şi tuturor, 

Cu îndrăzneală, adevărul : 

Nu al măicuţelor sobor, 

Nici mănăstirilor pridvorul, 
Ci—ntr—al meu suflet tulburat 
Privesc adânc şi cu uimire; 

Apoi, de gânduri încărcat, 

Îmi las in jos greaua privire. 


Pornind spre Miazăzi în fugă, 
Ratmir, pe calul său cel murg, 
Gândea că până spre amurg 

La mândra lui Ruslan s—ajungă. 

Seara cădea sub zări roşcate; 
Voinicul se uita—n zadar 
Prin ceţurile—ndepărtate: 
Pustiu e celălalt hotar. 
Apusul mai zvârlea atunci 
Aur pe codrii cei posaci, 
Ratmir căta prin negre stânci 
Un adăpost pe sub copaci. 
Un câmp acuma, larg străbate 
Şi—n depărtare—i un castel, 
Înalte ziduri crenelate 

Cu negre turnuri pe sub el. 
Şi ca o lebădă pe valuri, 
Singură, lină şi uşoară, 
Trece sub largile portaluri 
Prin înserare, o fecioară, 

Iar pe aceste mute maluri, 
Cântecul ei răsună doară : 


„Se lasă noaptea—ncetişor, 
Din val, vânt rece s—a—nălţat, 
E vremea, june călător, 

Să vii în veselu—mi palat! 


„E dulce noaptea n alintări ; 
Plăcută, ziua trece—n zbor. 
Vino la blândele—mi chemări, 
O, vino, june călător! 


„La noi sunt fete răpitoare 
Și dulce e sărutul lor; 

Vino la tainica—mi chemare, 
O, vino, june călător! 


„Odată cu a zilei zare, 

Ti—om umple cupele, din prag. 
Vino la paşnica—mi chemare, 
O,, tânăr călător — şi drag ! 


„Se lasă noaptea—ncetişor, 
Din val, vânt rece s—a—nălțat, 
E vremea, june călător. 

Să vii în veselu—mi palat!" 


Cântecul ei domol îl poartă 

Pe Hanul tânăr spre castel; 

De cum a fost ajuns în poartă, 
Dau buzna fetele spre el; 

ÎI prind cu grai mângâietor, 
Nu—şi iau, de pe voinicul nostru, 
Fermecătorii ochii lor, 

Calul i—l poartă de căpăstru. 
Prin multe săli trece Ratmir 

Iar după el, fetele—n şir. 

Îi scot, frumoasele vestale, 
Coiful penat, bluza de zale, 
Spada şi scutul plin de praf; 
Va—nlocui un blând valtrap 
Greaua armură de bătaie. 
Condus a fost tânărul Han 
Apoi, spre sălile de baie; 
Valuri suiau până—n tavan, 
Aburi din candele de—argint, 
Fântânile, reci braţe—ntind. 
Se—aşterne un bogat covor; 
Hanul trudit pe el se—ntinde, 
În cercuri aburu— cuprinde. 
Sfioşi lăsându—şi ochii lor, 
Pe jumătate despuiate, 

Spre el, vin mândrele fecioare 
Şi—n vesel cârd roiesc cu toate, 
Ca gingaşe îngrijitoare : 

Una din ele—i face vânt 

Cu tinere crengi de mesteacăn 
Şi în mireasma lor, curând, 
Întreaga baie îl îneacă; 

Trupul o alta—i răcoreşte 
Numa—n parfum de trandafiri 
Şi degetele—şi împleteşte 

În părul negru, fir cu fir. 
Mi—s—pare c—a şi fost uitată 
Ludmila mândră, fermecată, 
De prea viteazul Han—Ratmir. 
Ştiu doar că pofte îl cuprind, 
Ochiul zănatic îi aleargă 

Şi plin de patimă şi jind, 

Ar vrea din fete să—şi aleagă. 


Iese din baie, între ele, 

Numai în strai de catifele 
Şi-—ntre frumoasele fecioare, 
Începe chef şi ospătare. 

Eu nu—s Homer; doar al lui cânt 
Făcut—a să răsune—n veci 
Ospăţul anticilor greci 

Şi—al cupelor spumos avânt. 
Sunându—mi lira, abia ştiu, 
Pe—ale Parnasului cărări, 

Să cânt al nopţii suflet viu 
Şi—ale iubirii sărutări! 

Scăldat sub lună, argintiu, 

Eu văd castelul—ndepărtat 

Unde Ratmir, înflăcărat, 

Cu simţuri tulburi şi aprinse 
Acum, în somn adânc se—ntinse; 
Fruntea, obrajii prinşi de vise 

Sunt flacără dogoritoare, 

Iar buzele—i întredeschise 
Parcă râvnesc o sărutare; 
Răsuflă rar şi pătimaş 
Visând frumoasele fecioare, 
Iar peste pieptul lui golaş 
Trage vărgata—nvelitoare. 
Dar iată—n liniştea cea mare, 
Uşa se crapă; a scâncit 
Podeaua sub un pas grăbit 

Şi în lumina lunii, tare, 

Intră o fată. Vis fugar, 
Zboară de—aici şi te ascunde ! 
A nopţii taină te pătrunde ! 
Ceasul pierzaniei ţi—e dar!... 
Fecioara vine lângă pat; 
Voinicul moleşit se—ntinde, 
Iar velniţa a lunecat, 

Doar puful cald fruntea—i cuprinde, 
Şade tăcută, nemişcată, 

Nici nu răsuflă, ca o stană, 
Sau ca o antică Diană 
De-—al ei păstor înamorată; 
Încet, pe—al tânărului pat, 
Genunchiul şi -—a rezemat, 
Obrazul lângă el, uşor 

Şi—l lasă, fremătând de dor, 
Iar visele i le goneşte 

Şi—n pătimaşele—i dorinți 
De—ale lui buze îşi lipește 
Aprinse, buzele fierbinţi... 


Dragii mei, lira—mi muierească 
Sub mâna mea a amuţit; 
Sfielnic, ghiersul mi—a slăbit 
Vrând pe Ratmir să—l părăsească. 
Da, lira îmi rămâne trează 

Doar cât după Ruslan veghează; 
Ruslan, viteazul cel destoinic, 
Erou şi—ndrăgostit statornic, 
De greaua luptă ostenit, 

La umbra hârcii urieşe, 

Gustă din somnul cel tihnit. 

Dar iată—n zori că străluceşte 
Acuma, cerul limpezit; 

A zorilor fugară rază 

În aur scaldă fruntea—i lată 

Iar calul lui Ruslan nechează 
Țâşnind sub zări ca o săgeată: 


Trec zilele mereu, în goană; 
Cad frunze, lanu—ngălbeneşte, 
Peste păduri, vântul de toamnă 

Pe cântăreţi îi asurzeşte; 
Negura grea, la cap de an, 
Golaşe dealuri îmblăneşte, 
larna—i aproape — şi Ruslan 
Ca un viteaz călătoreşte 


Spre—ndepărtatul Miazănoapte. 


Zilnic, noi piedici pridideşte: 


Ba luptă cu duşmani de moarte, 


Cu uriaşi, cu vrăjitoarea, 


Ba, ca—ntr—un vis, vede—ntr—o noapte 
Când albă ceaţa—şi lasă boarea, 
Plutind prin crengi ca nişte frunze, 


Nişte naiade mult viclene 
Care, cu zâmbetul pe buze, 

ÎI ispiteau făcându—i semne... 
Păzit de soarta—i fără nume, 
Tot neatins Ruslan rămâne, 
Dorinţa—ntrânsul dormitează, 
Ochiul, urechea lui e trează, 
Căci pretutindenea pe lume, 
Doar pe Ludmila o veghează. 
Dar, invizibilă acuma, 

Prinsă de scufa cea măiastră 


Şi de pitic — mânca—l-—ar ciuma! 
Ce—o îi făcând Ludmila noastră? 


Tăcută, tristă, prin alei, 

Se plimbă singură oftând, 
Sau liber frâu visului dând, 
Ades, către Chievul ei, 
Zboară cu inima—n uitare: 
Tată şi fraţi o—mbrățişează, 
Revede junele fecioare, 
Bătrâne doici iar o veghează... 
Şi—a fost uitat de închisoare! 
Dar în curând, sărmana fată 
Îşi pierde visurile—n zbor, 

E tristă iar şi—nsingurată. 
Ştiţi, robii puşi de Cernomor 
Noapte şi zi, fără hodină, 

Au iscodit cu grabă mare 

Şi prin castel, şi prin grădină, 
După fecioara—ncântătoare; 
Strigând, aleargă pe alei, 
Fără să dea de urma ei. 
Ludmila nu stătea pe loc 

Ci îşi făcea dintr—asta joc: 
Fără tichie, câte—odată, 

Se arăta ca din pământ 

În vreo dumbravă minunată. 
Strigându—le: „Aicea sânt!" 
Atunci se năpusteau grămadă 
Dar ea, cu pas neauzit, 

Fugea — şi n—ajungeau să vadă 
În care colț s—o fi pitit. 

Puteai ghici la orice pas 

Că urma ei tot a rămas: 

Ici, aurite fructe rare 

Piereau din creanga foşnitoare, 
Dincoace, stropii de izvor 


Cădeau pe—al ierbii crud covor; 
Atuncea, toţi ştiau că ea 

Mănâncă ici, dincoace bea. 

Iar pe sub cedri şi mesteacăni, 
Se—ascunse fata peste noapte, 
Dar să adoarmă, tot nu poate, 

Ci varsă—ntr—una multe lacrămi. 
Soţul şi—l cheamă s—o păzească, 
Se chinuie mereu, mai cască, 

Şi rezemându—şi uneori 

De câte—un pom, fruntea, în zori, 
Încearcă doar să aţipească 
Cuprinsă de un somn subțire. 
Când noaptea prinde să—şi resfire 
Beznele ei, către cascadă 

Pleacă Ludmila şi se scaldă. 
Văzuse chiar şi Cernomor 
Stropind o nevăzută mână 

Din unda recelui izvor 

Sau clipocind în vreo fântână. 
Cuprinsă de amar şi dor, 

Îmi rătăcea prin parcuri fata 

De la o noapte pân—la alta. 

Spre seară, auzeau ades 
Dulcele—i ghiers — şi deseori 


Găseau prin vr—un boschet mai des 


Sau coroniţa ei de flori, 

Sau de prin ierburi i—au cules 
Aci, eşarfa destrămată, 

Aci, batista—nlăcrămată. 


Zdrobit de patima lui crudă, 
Întunecat de—amar şi ciudă, 
Piticul hotărî acuma 

Să puie pe Ludmila mâna. 
Ca şi fierarul din Lemnos, 
Primind cununa lui de soţ 
Din mâna splendidei Cytere, 
A cheltuit mândreţea ei 
Dezvăluind cruzilor zei 
Planul prea agerei fecioare... 


In geam ieşise, la răcoare, 
Domnița noastră plictisită, 
Privind poiana înflorită, 

Prin crengile tremurătoare. 

Un glas atunci strigă spre ea: 

„Nu mă auzi, iubita mea?" 

Se uită şi nu—i vine—a crede 
Când pe Ruslan în față—l vede. 
Acelaşi mers, aceiaşi față, 

Mai palid doar, cu ochii—n ceață 
Şi—o rană—i sângeră în coastă. 
Tremură tânăra nevastă: 

—, Ruslan!... Iubitul meu bărbat!... 
Lunecă—n zbor ca o săgeată 

Şi tremură înlăcrămată: 

—,,Eşti tu?... Rănit?... Ce s—a—ntâmplat? 
Deabia în braţe Ia cuprins, 

Şi—ndată a pierit stafia! 

Ludmila mea în laţ s—a prins: 

Din cap îi lunecă tichia. 

Un glas, atuncea, groaznic ţipă; 

—,IĮI—a mea!" ...Şi în aceiaşi clipă, 
Bărbosul vraci îi iese—n faţă. 

Vaietul ei prelung răsună, 

Leşină... Doar un vis adună 

Fecioara—n tainicele—i braţe. 


Ce s—a—ntâmplat cu mândra fată? 
Zbârcitul, slutul Cernomor 

Îşi plimbă mâna lui uscată 
Pe—ale Ludmilei dulci comori: 
De gura—i ademenitoare, 
Buzele veştede—şi lipeşte 

Şi, cu toţi anii din spinare, 

Spre el s—o smulgă se căzneşte, 
Pe—această gingaşă minune 
Păstrată altuia anume. 

Aproape e... Dar îl stâlceşte 
Povara anilor, cea albă, 

Şi în bicisnică—ndrăzneală, 

Sau tot cu văicăreli de babă, 
Cade sleit ca o obială 

În faţa fetei somnoroase. 

Tot se jeleşte şi se plânge 

Şi inima din ea se frânge. 
Deodată... Cornul sunet scoase, 
Chemându—l chiar pe vrăjitor. 
Tot aiurit, moş Cernomor 
Tichia—şi lasă pe—a ei frunte. 
Răsună cornul, până—n munte! 
Şi spre—ntâlnire zboară—n grabă 
Zvârlind pe umăr alba—i barbă. 

CÂNTECUL 5 


Ludmila pentru mine—i soare! 
Mai dragă alta nu mi—e mie. 
Neîncrezută, simţitoare, 
Fidelă—n dragoste soţie; 

E drept că e un pic zglobie, 

Dar parcă şi mai dragă—mi pare. 


Ea ştie—n orişice clipită. 

Să păcăleasc—a noastră fire; 
Spuneţi—mi cum, asprei Delfire 
I-—ar putea fi asemuită? 

Uneia, soarta—i dete darul 

Să farmece fără cuvinte; 

Pe mine, vorba ei mă prinde 


De-—odată, cum se—aprinde jarul. 


Pe când cealaltă avu harul 

Unor milităreşti veşminte: 

În aspra ei înfăţişare, 

Numai mustăţi şi pinteni n—are! 
Ferice-—i, dar, cel ce, spre seară, 
Într—un cămin ferit, vreodată, 
Ştie că mândra lui fecioară 

Mult drăgăstoasă îl aşteaptă; 
Precum ferice este, iară, 

Cel ce—a ştiut să—şi ţină firea 
Şi a fugit dela Delfirea; 

Deşi mai fericiţi îmi par 

Cei ce de dânsa n—au habar. 
Dar judecând mai bine, poate 

Că asta n—are—nsemnătate! 
Dar cine—a trâmbiţat, chemând 
Pe Cernomor, la greu duel? 

Cine băgase groaza—n el? Ruslan. 
De furie arzând, 

A dat de—al vraciului castel. 
Acum, viteazul e sub munte 

Şi cornul lui prelung răsună 

În depărtări, ca o furtună, 

Iar calul-—ncepe să frământe 
Zăpada — şi să muşte—n strună. 
Şi Cneazul pe pitic l-—aşteaptă 
Când, peste greaua lui armură, 

O nevăzută mână—ndreaptă 


Detunător, o lovitură; 

Atunci, năuc, Ruslan îl vede 
Deasupra lui, peste un nor, 
Cu—n buzdugan, cum se repede 
Plutind, piticul Cernomor. 
Voinicul nostru, cu putere 

Îşi trage spada, ia avânt, 

Dar celălalt, purtat de vânt, 

Cât ai clipi, din ochi îi piere 

Şi nu se—aude până jos 

Decât vârtejul zgomotos. 

Isteţ, Ruslan s—a tras de o parte 
Iar Cernomor fu dat grămadă 
De viscolul ce—avea să—l poarte 
Şi—apoi să—l culce în zăpadă. 
Ruslan nu scoate un cuvânt. 
Sare din şea, îşi face vânt, 

Pe vraci de barbă îl înhaţă 
Care—ntr—un ultim dram de viaţă, 
Cu Cneazul se—nălţă spre nori... 
Calul priveşte—n urma lor, 
Ruslan de Cernomor e prins 

Şi zboară moşul, neînvins, 
Departe, peste munţi stâncoşi, 
Şi peste codri—ntunecoşi, 

Şi peste marea tulburată. 

Ruslan a—nţepenit aproape; 

Se ţine sdravăn, să nu scape, 

De barba lui, cea necurată. 
Estimp, de frică să nu crape, 
Urnit de—a rusului putere, 

Moş Cernomor, mieros la glas, 
Pace viteazului îi cere : 

— „Eu, Cneazule, am să mă las 
Că—mi place tinereţea ta, 

Dar o să pierzi; te voi ierta 

Şi de m-—asculţi, o să cobor..." 
—,Mişelule! Ce vorbă—i asta? 
Vreau să pricepi: cu 

Cernomor Care i—a chinuit nevasta, 
Ruslan nu stă să se tocmească! 
Cu spada o să—l pedepsească. 
Chiar până—n lună dacă zbori, 
Tot fără barbă o să mori!" 
Frica—ncepu să—l chinuiască 
Pe Cernomor; şi—n groaza—i oarbă, 
Zadarnic scutură din barbă; 
Ruslan nu—l lasă; şi degrabă 

Îi smulge câte—un smoc de fire. 
Trei zile—au stat în încleştare 
Pân—ce-—l rugă de îndurare: 

— „Hai, lasă—mă să—mi viu în fire! 
Nici să răsuflu nu mai pot, 

Acum sunt sclavul tău de tot; 
Spune—mi tu, unde să cobor!" 
— „Tremură tu, moş Cernomor! 
Forţei ruseşti să te predai 

Şi pe Ludmila să mi—o dai!" 
Smerit, unchiaşul se supune, 
Zboară spre casă cu voinicul 

Şi într—o clipă fu piticul 

Iar, între munţii fără nume. 
Ruslan cu—o mână îl apucă 
Ținându—l înhăţat de barbă 
Şi-—apoi cu spada, de pe hârcă 
I-—o taie, ca pe—un smoc de iarbă. 
—,,Să ştii de noi! — rosti el crud 
Tăria unde ţi se—ascunde?” 

Pe coifu—nalt, de sânge ud, 
Înnoadă pletele cărunte. 

Cu şuier, cheamă harmăsarul 

Ce, nechezând, veni zorit; 

Sub şea, la spate—ntr—o desagă, 
Pe vrăjitorul istovit, 

Viteazul nostru iute—l bagă. 
Grăbeşte—n clipe numărate 

Spre culmea muntelui înaltă; 

Şi cal, şi suflet îi tresaltă 

Spre fermecatele palate. 

Flocosul coif zărind departe, 

(A biruinţei lui dovadă) 

Negri harapii, mulţi, grămadă, 
Sau roabe albe şi subțiri, 

Precum năluci gonesc prin umbră 
Şi se ascund. El singur umblă 
Prin uriaşele clădiri 
Chemându—şi draga lui soţie. 
Dar pe sub bolțile tăcute, 

Ecoul singur mai învie. 

Nerăbdător de doruri multe, 
Deschide—ale grădinii porți, 
Aleargă—ntr—una, n—o găseşte, 
Tulbure, ochii şi—i roteşte : 
Pomii tăcuţi parcă sunt morţi, 
Grădina toată e pustie, 

Nici spre izvor, nici pe câmpie, 
Iubita lui nu e niciunde, 
Urechea niciun svon n—aude. 
Un frig de moarte l-—a cuprins, 
In ochi lumina i s—a stins, 

Şi gânduri negre îi învie: 

— „Dureri... robie... cine ştie?... 
Poate că—n valuri... Într—o clipă.. 
Astfel de visuri îl străbat, 

Îşi lasă capu—ndurerat 

Şi fără voie—i prins de frică. 
Stă ca o piatră neclintit 

Şi—n gândul lui a izbucnit 

Ca flacăra aprinsă—n noapte, 
Spaima iubirii disperate. 

Părea că mândra mult visată 
I-—atinse buzele—nsetate... 

Şi, scos din fire, deodată, 

În goană parcul tot străbate, 
Mireasa disperat şi—o cheamă, 
Movile, stânci în drumu—i sfarmă, 
Macină totul şi zdrobeşte 
Chioşcuri, dumbrăvi din dulcea luncă, 
În valuri toate le aruncă 

Şi—n juru—1, locul se goleşte, 
Iar zgomotul, ca pe—o poruncă, 
Ecoul doar îl prelungeşte. 

Dar spada lui cea fermecată 
Retează tot de pe pământ; 

Turbat, Ruslan o jertfă—şi cată 

Şi pretutindeni, în avânt, 
Văzduhul pustiit despică... 

Când, deodată,—ntâmplător, 

El smulge de pe—a lui iubită 
Scufa ce—avuse Cernomor... 

Tot farmecul în van rămas—a: 
Ruslan şi—a regăsit mireasa! 

Nici ochilor nu—i vine—a crede 
De fericire, când o vede, 

Şi adoratei lui fecioare, 

Mirele—i cade la picioare, 
O—mbrăţişează cu iubire, 

Plânge de drag şi fericire, 

Dar fata zace—n amorţire: 

Gură şi gene—i sunt închise 

Şi—i saltă pieptul în neştire 

Sub dulci şi tainicele vise. 

Ruslan nu face niciun pas, 
Că iară jalea mi—l sfâşie... 
Când răsună ştiutul glas 
Al vraciului din pribegie: 


— „Hai, Cneazule! Nu—ţi pierde firea; 
Să pleci cu ea pe—acelaşi drum! 

Noi forţe cresc în tine—acum, 

Nu—ţi trăda cinstea şi iubirea! 

Ce—i rău, în tunet s—o zdrobi, 
Se—ntinde iar al păcii ev, 

Şi—n luminosul tău Chiev 

Domnița ta se va trezi 

De faţă cu bătrânu—i tată, 

Din somnu—n care—i cufundată!" 


La acest glas, Ruslan învie, 
Mireasa—n braţe şi—o cuprinde 
Şi—ncet purtând scumpa—i soţie, 
Din vârful muntelui coboară 

În văi, spre sloboda câmpie. 


Într—una cu piticu —n spate, 
Drumul călare îl străbate, 

Şi pe Ludmila—n braţe—o poartă; 
Ca zorii veşnici de frumoasă, 
Pe—al lui grumaz faţa şi—o lasă 
Zâmbind senină, împăcată. 

Doar vântul singur împleteşte 
Blondele-—i bucle în inele 

Şi saltă pieptul mândrei mele, 
Obrazul i se rumeneşte 

Adesea, ca un trandafir, 

Că—i amintesc de el, pe rând, 
Visul şi—al dragostei zefir, 

Iar buzele, şoptind fierbinte, 


Îl cheamă—n vis şi— cheamă—n gând... 


Ruslan atuncea ia aminte, 

De răsuflarea ei vrăjit, 

La zâmbet, lacrimi — şi—i cuprinde 
Sânul ce freamătă grăbit... 


Pe câmpu-—ntins, prin lanuri coapte, 
În ziua clară—n miez de noapte, 
Ruslan într—una a gonit. 

Până la țintă mult mai are. 

Ea doarme, îns—al meu viteaz 
De pofte arde — şi necaz. 

Dar chinuitul veşnic, oare, 
Numai nevasta şi—o păzeşte? 
Stingând, în visuri cuvioase, 
Dorinţa care—i arde—n oase, 

Şi fericirea şi—o găseşte. 

Eu cred, precum ne povesteşte 
Străbunul pustnic ce păstrase 
Despre Ruslan, o mărturie 

Pentru ani mulți ce—or să mai vie, 
Că nu se—nşeală când ne spune 
Că orişice plăceri din lume 
Ne—mpărtăşite, n—au să fie 
Decât doar serbede, uscate; 

Sunt şi dovezi nenumărate 

Că n—avem preţul fericirii 

Decât când suntem împreună. 
Când vezi dormind, sub clar de lună 
În tulburata primăvară, 

O dulce, fragedă fecioară, 

Nici pe departe, bunăoară, 
Vrăjitul somn al ei nu are 

Cu—al nostru vis asemănare. 
De—un luminiş mai ţiu eu minte 
Într—o dumbravă, sub o stâncă, 
Țiu minte şi de—o seară—adâncă, 
Şi somnul Leydei perfide... 
Sărutul cel dintâi, fierbinte, 

De patimi plin, care nu minte, 
Nici n—a trezit—o, dragii mei, 
Din somnul şi visarea ei... 

Însă destul, că spun prostii! 

Căci amintirile de—amor, 

Pline de chin şi bucurii, 

În mine vreau să le omor! 

Şi mi se—ndreaptă grija—ntreagă 


Spre vraci, Ruslan, crăiasa—i dragă... 


Acuma, li se—ntinde—n față 
Câmpia doar de brazi brăzdată; 
Departe, dâmbul îşi înalță 

Mai neagră, coama lui rotată 
Peste seninul fără pată. 

Ruslan priveşte: a ghicit 

Că se apropie de hârcă; 

Calul în zbor a izbucnit 

Şi iată ce minunăţie: 

În timp ce către dânsa urcă, 
Hârca priveşte neclintită 

Şi plete—i sunt pădurea vie. 
Pe fruntea—i—naltă şi boltită, 
Adânci, secatele orbite 

Ca plumbul se învineţesc, 
Buzele groase şi rânjite 

Dinţi mari şi ţepeni dezvelesc... 
Iar peste capul mort jumate, 
Moartea plutea ca un drapel. 
Viteazul a zburat spre el 

Cu draga—n braţe, moşu—n spate, 

Răcnindu—i: „Hârcă, salutare! 
Şi—a luat pedeapsa trădătorul, 
Iată—l, ni—i sclav răufăcătorul!" 
La vorba Cneazului, tresare 
Hârca deodată — şi învie 
Simţind într—însa o tărie; 

Ca dintr-—un somn îşi vine—n fire, 
Se uită—n preajmă cu uimire... 

E chiar Ruslan... Nu—i vine—a crede, 
Cu ură, fratele—şi revede, 

Îi urcă în obraji o undă 

De sânge; glasul i se curmă 

Şi în privirea—i muribundă 

Se vede furia din urmă. 

Turbarea mută—n el se urcă, 

Din dinţi scrâşneşte ca o fiară 

Şi către frate—său aruncă 
Bolborosind, o grea ocară... 
Acuma—i ceasul când sfârşeşte 
Chinu—ndelung; ca o văpaie, 

A frunții flacără păleşte 

Şi răsuflarea lui greoaie. 
Ca—ntr—un amurg, ochii îi mor, 
Iar Cneazul şi cu Cernomor 

Văd spasmul morţii că—l cuprinde 
Şi pe obrazul lui se—ntinde... 

Şi hârca adormi pe veci. 

Tăcut, Ruslan s—a—ndepărtat, 
Sudori simţea piticul, reci, 

Cum sta de şea arârgățat, 

Nici nu răsuflă, nu clinteşte 
Şi-—n limba lui, vrăjitoreşte, 
Se—nchină ticălosul vraci 

Unui întreg sobor de draci. 
Pe—al malurilor povârniş, 

Lângă un râu lipsit de nume, 

Sub al pădurilor frunziş 

Sta aplecat un coperiş 

Sub ale brazilor cunune. 

Domol, ca şipotu—n livadă, 
Doar adormitul val îi scaldă 
Gardul din papură—mpletit 
Şi—n jurul lui, în zumzăit, 
Foşnea uşor o boare caldă, 
Pe—aici se—ntinde lunca grasă 
Şi parcă liniştea adâncă 

De la—nceputul lumii încă, 
Perdeaua străvezie—şi lasă. 
Totul e pace, e tihnit; 

Ruslan coboară de pe cal. 

Ziua, de când a—nmugurit 
Lunca şi pomii de pe mal, 
Scânteie—n ceața dimineţii. 

Mireasa—n iarbă şi—o aşează, 
Se—ntinde lângă ea, oftează 
Cuprins de flacăra tristeţii. 
Când, iată, vede dinainte 
Vântreaua unei bărci, cuminte, 
Şi—aude—al strunei sunet moale, 
Cânt pescăresc, plutind la vale. 
Zvârlind năvodul după peşte 
Pescarul pe lopeţi plecat, 

Spre malurile verzi pluteşte 
Către bordeiu—ntunecat. 
Cneazul viteaz atuncea vede 

Că luntrea lângă mal coteşte 

Iar din cocioabă se iveşte 

O fată care se repede 

Sveltă, cu pletele în vânt, 

Şi ochiu senin, zâmbet uşor; 
Sâni, umeri, dezveliţi îi sunt, 
Totul e—n ea fermecător. 

Când amândoi s—au întâlnit, 
Se—ntind pe malul răcoros 

Şi al odihnei ceas tihnit 

începe dulce, drăgăstos. 

Insă în tânărul pescar, 

Pe cine recunoaşte, oare, 
Voinicul nostru, cu mirare? 

Pe gloriosul Han—Hazar, 
Ratmir, ce—i fuse adversar 

În dragoste, ca şi—n război. 

În aste locuri liniștite, 

Ratmir, nu slavă vru, şi nici 
Poftă să fie—ntre voinici 

El, fruntea mândrilor eroi; 
Ci—n braţele iubitei, moi, 
Ludmila, țelul său visat, 

Pentru vecie l-—a trădat. 

Ruslan se—apropie niţel; 
Pescarului nu—i vine—a crede, 
Se scoală, zboară către el 
Scoţând un strigăt când îl vede... 
Cneazul pe Han l—a—mbrăţişat 
Şi-—ntreabă: „Oare văd eu bine? 
Ce caţi aici, de ce—ai lăsat 

O luptă vrednică de tine 

Şi armele de glorii pline?" 

— „O, dragul meu! mi—a fost destul 
Cu visul gloriei deşarte; 

De bătălii, pline de moarte, 
Sufletul meu era sătul. 

Mai dragi îmi sunt, de vrei să ştii, 
Aceste limpezi bucurii; 

Sfârşind a luptei poftă—ntreagă, 
Nu mai sunt sclavul nebuniei 


puşkin 


S4|ruslan şi ludmila 


Ci—n fericirea căsniciei 

Totul uitai, amice dragă, 

În paşnicele—mi, clare zile, 

Chiar mândrul farmec al Ludmilei!— 
—, Mă bucur mult, iubite Han! 

Ea e cu mine!—a spus Ruslan. 
—,Ce—aud? De cine—a fost adusă? 
Este aici domniţa rusă? 

Mai stai!... Mi—e teamă de trădare! 
Iubita mea îmi e prea dragă 

Şi—n fericita mea schimbare, 

Ea mi—a schimbat şi viața—ntreagă 
Şi preţul ei, când e trăită! 

Ea mi-—a redat, ca altădată, 

Şi tinereţea risipită, 

Pacea şi dragostea curată. 

Zadarnic mi—au făgăduit 

Tinere zâne, fericirea, 

Douăşpe fete m—au dorit, 

Dar le—am lăsat; ea mi—e iubirea. 
Palatul lor -—am părăsit 

De sub al parcurilor scut; 

Glorii, duşmani... S—a mântuit! 
Paşnic pescar, necunoscut, 

În liniştita—mi fericire, 

Mi—e lampa inimii aprinsă 

Numai de scumpa mea iubire!" 


Frumoasa fată, ascultând 
Prietenoasa convorbire, 

Spre Han cu dragoste cătând, 
Ofta, zâmbea din când în când. 


Pe mal, Ruslan şi cu pescarul 
Ceasuri întregi au stat în şoapte, 
Din suflet deşertând amarul 
Până târziu, în miez de noapte. 
Peste întunecata zare, 

Doar luna şi adânca pace... 
Sosit—a vremea de plecare; 
Încet, Ruslan velinţa trage 
Peste fecioara adormită, 

Se urcă—n şea, la drum porneşte; 
Hanul cu vorba amuţită, 
Îngândurat îl urmăreşte 

Şi fericire îi urează, 

Iubire, glorie în ţară... 

Dar tinereţea lor cea trează 

Şi mândrii ani de—odinioară 
Stârnesc o undă—n ei, amară... 


Un singur lucru, doar, mă miră: 
De ce nu mi—e sortit să cânt 

Pe nestatornica mea liră, 

Doar vitejia fără nume 

Şi (neştiute pe pământ) 

Iubirea şi prietenia 

Din vremurile vechi, străbune? 
Dece, doar tristul adevăr 

Să—I cânt, şi către viitor 
S—arăt doar vicii, răutate 
Şi—ale perfidiei cărări 

Să le—nfierez în cântec, toate? 


Pofta de glorie—. lăsase 

Pe nu prea vrednicul Farlaf, 
Şi în pustiul plin de praf 

În tihnă el mi se retrase, 
Precum Naina l-a pofiit. 
Dar iată, ceasul a sosit: 
Vine şi alba vrăjitoare 


Spunând: „Mă mai cunoşti tu oare? 


Să mă urmezi mereu, călare!" 
Şi prefăcându—se—n pisică 
In fugă se şi năpusteşte 
Printre dumbrăvi, pe o potică, 
Şi—n urma ei, Farlaf goneşte. 


În ceața nopţii, viori, 
Adoarme—al câmpului covor, 
Prin bezne, luna cea zglobie 
Saltă mereu, din nor în nor. 
Zvârlind lumina argintie 


Pe—un dâmb; şi sub al lui picior, 


Ruslan, cu inima mâhnită, 

Sta lângă mândra—i adormită. 
Gânduri prin cap îi trec o mie, 
Vise tot zboară după vise, 

Iar somnu-—ncetişor adie 
Deasupră—i, cu aripi deschise. 
Cu tulburi ochi de somn, privea 
Spre chipul mândrei lui fecioare, 
De toropeală, fruntea grea 


Lăsându—şi spre—ale ei picioare. 


Un vis ciudat îi trece—n gând: 
Îi pare că a lui iubită 

Peste prăpăstii spânzurând, 
Stă palidă şi neclintită... 
Ludmila dintr—odată piere; 
Singur în beznă a rămas 

Când a recunoscut un glas 
Strigând cu vaiet, prin tăcere... 
După mireasă—n goana mare, 
Străbate beznele adânci 

Şi dinainte—i se năzare 

Țar—Vladimir, tocmai atunci, 
Şezând pe o terasă—nalta 

Şi—n jurul lui, viteji dau roată, 
Oaspeţii mulţi să—l însoţească 
Şi-—ntre feciori, bătrânul tată 

Stă la o masă ostăşească. 

La fel de mânios e ţarul 

Ca—n neuitata zi de nuntă; 

Toţi tac, nici nu ciocnesc paharul, 
Şi nici tăcerea n—o înfruntă, 
Încremenit, nu—i vine—a crede 
Nici lui Ruslan, de tot ce vede: 
Rogdai — ucis în bătălie — 
Ciocneşte cupa de aramă 
Golind—o plin de veselie, 

Iar pe Ruslan nu—l bagă—n seamă. 
E şi Ratmir, tânărul Han, 

Amici, duşmani, atâta lume, 
Când, pe ale ţimbalei strune, 
Răsună cântul lui Baian 

Ce, plin de măiestrie spune 

De dor, de lupte şi duşman. 
lată—l şi pe Farlaf că pică, 

Chiar cu Ludmila împreună! 
Bătrânul ţar nu se ridică, 

Capul tăcut şi—l lasă—n mână, 
Boieri şi Cneji, stau muţi cu toţii 
Şi—ascund in inimi tulburarea. 
Totul s—a şters. Doar suflul morţii 


Îşi lasă pe Ruslan răcoarea. 

Sub somnul greu, de plumb, închis, 
El varsă lacrimi de durere 
Spunându—şi: „Nu—i decât un vis!" 
Da—n chinul lui, n—are putere 

Să şteargă tot ce—i e prezis. 


Luna pe munţi argintu—şi cerne 
Pe codri, bezna doar domneşte; 
Moarte sunt şesuri şi poiene, 
Doar trădătorul călăreşte. 


Dar iată—l, a ajuns în câmp: 
În mijloc vede—un negru dâmb; 
Doarme Ruslan lângă Ludmila 
Iar calu—nconjură movila. 

Se uită—n jur Farlaf cu frică, 
Pieri şi vrăjitoarea—n ceţuri; 
Inima—i bate, tot mai mică, 
Reci, scapă mâinile din hăţuri, 
Spada şi—o trage binişor 

Ca sa îşi spintece rivalul; 

Nu luptă cată, ci omor... 

Se—apropie de ei. Dar calul 
Simţind vrăjmaşul, nu se lasă. 
Nechează, tropotă, zadarnic! 
Ruslan, răpus de visul groaznic, 
ÎI simte greu cum îl apasă... 
Îmbărbătat de vrăjitoare, 

Cu mâna lui cea trădătoare, 
Farlaf, trei lovituri adânci 
Înfige în Ruslan, pe brânci... 


Răpind apoi mândra mireasă, 
Goneşte iute—n depărtare 
Cu prada lui cea prețioasă. 


Răpus, Ruslan se chinuise 

La poala muntelui, sub dealuri; 
Timpul sbura. Sângele—n valuri 
Curgea prin rănile deschise. 

În zori, cu ochi ceţoşi clipise , 
Un vaiet greu şi slab scoțând; 
Anevoios în jur cătând, 
Îşi lasă fruntea în pământ 
Şi neînsufleţit se—ntinse. 

CÂNTECUL 6 

Tu—mi ceri, o, gingaşă fecioară, 
Pe struna limpede, uşoară, 
Străvechi legende să mai zic; 
Fidelei muze să—i dedic 
Ceasuri de tihnă prețioasă... 

Tu ştii, prietenă duioasă, 


Că, rupt de cele trecătoare, 
Prins de—a iubirii desfătare, 
Uitai de munca—nsingurată 
Şi—al lirei sunet, din păcate! 
Vrăjit de al plăcerii dar, 

De cântec nu mai am habar... 
Doar tu îmi eşti văzduh şi far 
Şi—al gloriei îndemn nu—şi are 
În mine, vreun ecou prea mare! 
Geniul ascuns al născocirii 
Şi—al cugetării, mau lăsat; 
Gustul plăcerii şi—al iubirii 
Doar ele singure—mi dau sfat. 
Ție ţi—am scris doar, până azi, 
Fiindcă pe tine te—au vrăjit 
Poveşti cu lupte, cu iubit, 
Ludmila şi cu—al ei viteaz; 
Numai în gândul tău trăieşte 
Țarul, piticul cel urit, 

Vraciul finez şi arnărît, 

Pe tine totul te vrăjeşte; 

Doar tu, frumoasă cititoare, 

În dulce zâmbet aţipeai 

Când la palavrele—mi uşoare, 
Prinsă de dor, mai ascultai, 

Şi uneori, privirea clară 

Spre cântăreţ o aruncai... 

Mă hotărăsc şi—acuma iară, 
Să—ncerc iar struna mea uşoară, 
La glezna ta să mă aşez 

Şi despre Cneaz să—ţi aiurez. 


Dar ce spuneam? Unde—i Ruslan? 
Pe câmpu-—ntins zace răpus; 

Nu sângeră. Numai de sus 

Îi dă târcoale un hultan. 

Zac armele, cornu—amuţit, 
Penatul coif e neclintit! 


Îi umblă calul prin tot locul 

Cu capu—n jos, fără trufie, 

Şi i—a pierit din ochi tot focul, 
Nu—şi saltă coama aurie, 

Numai în pas molatic trece 
Şi-—aşteaptă pe Ruslan mereu... 
Dar Cneazu—i prins în visul rece 
Şi îndelung, paloşu—i greu 
Pe—aicea n—o să mai răsune. 


lar Cernomor? Parcă anume 

Sub şea, în tolbă—a fost uitat; 
N—are habar ce s—a—ntâmplat, 
E somnoros şi bosumflat, 

Şi tot Ludmilei, plictisit, 
Blesteme—n gândul lui îi spune. 
Mult timp, nimic n—a auzit, 
Când, iată, vede — ce minune! 
Scăldat în sânge, pe Ruslan 
Răpus de paloşul duşman. 
Ludmila nu—i. Mişelu—şi spune 
Privind pe câmp până departe: 
„Sunt liber! Am făcut minunea!— 
Dar Cernomor n—avea dreptate. 


Bravul Farlaf în vremea asta, 
Păzit şi de Naina noastră, 

Către Chiev, în zare—albastră 
Tot zboară cu Ludmila—n braţe, 
Cuprins de teamă şi speranţe, 
Coteşte Niprul printre coaste 
Adânci, cu valuri foşnitoare ; 

El vede turlele—aurii 

Ale cetăţii, către care 

Îşi mână calu—n goană mare ; 
Aude larmă—n suburbii : 
Poporul tot, ieşit în stradă, 
Spre cavaler venea grămadă 
Şi toți către palat se—ndreaptă 
Veste să—i dea ţarului—tată ; 
Şi-—acuma, iată, trădătorul 

La poarta—nchisă cu zăvorul ! 


Muncit de presimţiri amare, 

În acel timp, Vladimir—Soare 
Stătea—n măreţul lui palat. 
Boierii—n jur s—au adunat 
Precum că sfat şi—ndemn să—i fie. 
Cu bosumflată măreție, 

Priveau prin geamuri şi crenele. 
Deodată—n faţa porții grele, 
Larmă ciudată s—a făcut, 

S—a deschis poarta. Dinainte, 
Sta un voinic necunoscut. 
Şopteau cu toţii—n vârf de dinte, 
Când deodat—au rămas paf: 
„aici Ludmila! Şi Farlaf?..." 
Cu chipul lui, brăzdat de—amar, 
Se înălță bătrânul ţar 

Încet, târîndu— şi paşii grei, 

Spre fata lui nefericită 
Se—apropie, mijlocul ei 

Cu părintesc braţ să—l cuprindă. 
Nu—l simte gingaşa fecioară 


Şi doarme dusă până—n seară. 
Spre voievod toţi au privit 

În pândă tulbure, subțire ; 

Tăcut, bătrânul şi—a înfipt 

Către viteaz, crunta—i privire. 

Pe buze degetul şi—a pus 

Viclean, Farlaf, şi—ncet a spus : 
— „Doarme, precum am dat de ea 
Pe la Murmani, prin codrii—n ceaţă; 
Duhul cel rău o strânse—n braţe, 
Purtai cu el o luptă grea ; 

De trei ori luna peste noi 

Avuse timp să se înalțe ; 

Învins căzu el în noroi 

Şi-—aduc trofeu domniţa—n braţe. 
Cine—o s—o scoale din ăst somn ? 
Asta—i a soartei îndurare! 

Eu nu ştiu. Tot ce poate—un om 

E doar speranţă şi răbdare, 

Singura noastră alinare". 


În zbor purtându— şi vestea rea, 

Aleargă svonul prin cetate. 
Părea că piaţa clocotea 

De mari mulțimi împestriţate ; 
Deschis li—i tuturor portalul, 
Şi toţi se zbuciumă, ca valul ; 
Acolo, pe un tron înalt, 
Cu—nvelitoare de brocart, 
Zace domniţa prinsă—n vrajă. 
Voinici şi Cneji îi stau de straja, 
Toţi abătuţi în jurul ei ; 
Goarne, ţimbale, clopoței, 
Vuiesc spre ea ; bătrânul ţar, 
Sleit de chin şi de amar, 
Cărunta——i frunte—nlăcrămată 
O reazemă de a lui faţă; 
Stă—ngălbenit Farlaf, şi mut, 
De gânduri tainice muncit, 
Mândrul curaj şi l-—a pierdut 
Şi tremură neliniştit 


Căzu acum şi neagra noapte, 
Dar nimeni nu dormea—n cetate 
Toţi se—ndesau, cătând a spune 
Câte ceva, de—aşa minune ; 
Până şi tânărul bărbat 

Nevasta şi—o uita în pat. 
Argintul cornului lunar 

În faţa zorilor pierise 

Şi—acum fierbea Chievul iar, 
Strigăte, zgomote, chemări, 

De pretutindeni izbucnise. 

Iar chievlenii fug cu toții 
Grămezi, spre porţile cetăţii... 
Ei văd, în ceața dimineţii, 

Cum corturi peste râu albesc. 
Ca un pojar, spăngi mii sclipesc, 
Pe câmp, dau buzna călăreţii 
Care cu oaste dau năvală 
Colbul stârnind în depărtare, 
Roşii văpăi se—aprind în zare : 
Vai ! Pecenegii se răscoală ! 


Estimp, finezul cel bătrân, 
Al duhurilor crunt stăpân, 
Sta în pustiul său de moarte 
Pândind cu inima uşoară, 
Ca ziua neclintitei soarte, 
Demult prezisă, să apară. 
Departe, după stepe arse 

Şi munţi sălbatici, prinşi de zare, 
Lăcaş furtunii zgomotoase 
Unde şi negrei vrăjitoare 
[—e teamă seara a pătrunde, 

Un minunat câmp se întinde ; 
Două izvoare îl cuprind : 

Unul, tot Apă Vie poartă 

Pe pietre, vesel şuşotind, 

În celălalt e Apa Moartă. 

Pace ! Dorm vânturile tari, 

Nu suflă nicio răcoreală, 

Nu foşnesc brazii seculari, 
Păsări şi cerbi n—au îndrăzneală 
În vara caldă, să s—adape 

Din unda tainicelor ape. 

Duhuri străvechi păzesc în ceaţă 
Câmpul şi malu—mpădurit, 
Când se iveşte deodată 
Pustnicul nostru, în sandale, 
Purtând ulcioare, două, goale ; 
Sau deşteptat din somn, atunci, 


Vechi duhuri, alergând prin stânci. 


În apa încă ne—ncepută, 
Ulcioarele el le scufundă, 

Le umple,—n zare—a pierit 

Şi într—o clipă el ajunge 

Pe câmpul unde, neclintit, 
Zăcea Ruslan, scăldat în sânge. 
Cu Apa Morţii l—a stropit 

Şi rana crudă—i străluceşte, 
Dar trupul tânăr i—a—nflorit; 
Şi prinde iară de—l stropeşte 
Bătrânul nostru pe viteaz. 

De forţe noi se simte plin 
Ruslan ; spre cerul cel senin, 
Cu ochiul limpede şi treaz 
Priveşte ca—ntr—o nouă viaţă ; 
Atunci i se perindă—n față 
Trecutul tot, ca un coşmar. 
Unde—i Ludmila ? A plecat ? 
Se stinge—al inimii fanar. 

Când s—a trezit îmbărbătat, 
Finezul lui, cel plin de har, 
Într—a lui braţe a chemat: 
— „lată—mplinita a ta soartă ! 
Doar bucurii te—or cerceta. 

Un praznic sângeros aşteaptă 
Blestem să pice spada ta! 

Când va cădea şi pacea dreaptă 
Peste Chiev, atunci, a ta 

Iubită ți s—o arăta. 

Pune—ţi inelul ăsta—n deşti, 
Atinge—l de—a Ludmilei frunte ; 
Pieri—vor farmecele crunte 

Iar pe duşmani o să—i zdrobeşti. 
Piară ce—i rău : vrăjmaşi, război, 
Şi fericiţi fiţi amândoi ! 

Ruslan, adio !... Ține minte : 
Cred doar că—n viaţa de apoi 
Ne—om mai vedea de—acu—nainte !” 
Cu-—aceste vorbe a pierit. 

Vesel Ruslan, şi plin—de zel, 
La viaţă nouă s—a trezit 
Şi-—nalţă braţul după el. 
Acuma, zgomotul s—a stins... 
Singur Ruslan pe câmpu—ntins, 
Zorit, cu Cernomor săltând, 
Calu—n galop cu coama—n vânt, 
Aleargă—n pas voios şi sdravăn 
Peste câmpii, peste dumbravă. 
În vremea asta, ce ruşine 

Păţi Chievu—ncercuit! 

Privind spre lanurile pline, 
Poporul trist şi obidit 

Şade pe ziduri şi pe turle 
Temându-—se de vreo năpastă ; 
Prin case, unii prind să urle, 
Tăcuţi, prin pieţe, toţi adastă. 
Vladimir fata şi—o păzeşte, 
Vitejii cavaleri se—adună, 

Stau Cnejii ceată, împreună, 

Şi crunt război se pregăteşte. 


Ceasul sosi. Duşmanii—n valuri 
Cu zorile—au pornit pe dealuri, 
Puhoi pe câmpuri dau năvală 
Chiar către poarta principală ; 
Răsună trâmbiţele toate, 

Zboară în pâlc marile—oştiri 

Şi lupta izbucni—n cetate 

Cu nepoftiții musafiri. 

Caii jucau, simțind că—i moarte, 
Şi săbii se ciocneau de zale, 
Şuieră norul de săgeți, 

Potop de sânge—i până—n vale, 
Când, în galop, vin călăreți ; 
Toate oştirile—ntre ele 

Parcă sunt garduri de nuiele, 

Ca zidul încleştate tare 

Şi se tot taie fieşcare : 

Ici, călăreţul cu—n pedestru, 
Dincoace, calul în buiestru ; 

Ici cade—un rus, altul dincoace, 
Bătaia mare larmă face! 

Colo, aleargă unii—n goană, 
Baltagul pe—altul îl răstoarnă, 
Săgeata—ntr—unul nimereşte, 
Pe altul scutul îl striveşte. 
Călcau toţi caii ca pe preşuri.. 
Ținuse lupta până—n noapte, 

Dar n—au bătut de nici o parte. 
După mormanele de leşuri, 
Târziu, soldaţii—au aţipit; 

Rar înălţau căzuţi, betegi, 

Câte un jalnic văicărit 

Sau rugi strigau ruşii viteji. 


Se stinge—a nopții umbră pală, 
Argintă unda—n val semeaţă ; 
Nehotărâtă zi se scoală 

Spre zările—nvelite—n ceaţă. 
Dealuri, păduri se—nseninează, 
Dar câmpul încă dormitează 

Iar liniştea adânc veghează. 
Deodată—n tabăra duşmană, 
Tăcerea fuse întreruptă : 
Răsună strigătul de luptă, 
Chievul s—a trezit cu teamă ; 
Împrăştiaţi, cu toţi aleargă 
Când văd peste câmpia—ntreagă, 
Ca focu—n zale lucitoare, 

Un minunat voinic călare 
Zboară, lovind ca o furtună 

Şi cornul ca un muget sună... 
Ruslan, ca trăsnetul de tare, 
Peste păgâni căzu deodată ; 

Cu Cernomor gonea—n spinare 
Prin tabăra înspăimântată 
Unde—i cădea spada cu şuier, 
Şi—i sărea calul furios. 

Cad capelele de pe umeri, 
Grămezi, duşmanii cad pe jos ; 
Câmpul de luptă şi de jale 

E plin de trupuri sângerate, 

De morţi, de capete tăiate, 
Căzute printre lănci şi zale. 
Trompeta sună triumfală 
Şi-—armatele de slavi călare 
După Ruslan au dat năvală : 

Să piară ostile barbare ! 

E spaimă printre pecenegi, 
Crescuţi din jafuri, făr—de—legi ; 
Ei caii—mprăştiaţi şi—i cheamă, 
Nici nu rezistă îndelung, 

Pe când, scoțând vaiet prelung, 
Din faţa spadei fug, de teamă 
Iadului, jertfă să nu—i cadă ; 
I-—a pedepsit rusească spadă, 
Chievul tot e—n veselie... 
Viteazul zboară pe câmpie, 
Braţul lui, sabia o strânge, 

Ca steaua lancea—i străluceşte ; 
Zalele pline—i sunt de sânge; 

Pe coifu—nalt, barba pluteşte. 
Către al ţarului palat 

Zboară pe uliţi zgomotoase, 

De mari nădejdi înaripat; 

În jur, poporul de prin case, 

De bucurie îmbătat, 

Cu strigăte, se îmbulzeşte 

Şi—n Cneaz, re—nvie o nădejde... 
Acuma, intră în palat 

Şi pe Ludmila o găseşte 
Căzută—n somnul fermecat ; 

De gânduri, Vladimir muncit, 

Stă lângă ea şi—i vine—a plânge. 


Prietenii |-—au părăsit 

Setoşi ca să se scalde—n sânge. 
Numai Farlaf, nepăsător 

De glorie, sta lângă el ; 

Străin de lupte şi omor, 

Păzind doar uşa la castel. 

Dar pe Ruslan când l-—a văzut, 
A îngheţat sângele—n el, 

I-—a amuţit glasul mişel 

Şi—i cade în genunchi, tăcut... 
Acum, trădarea îşi aşteaptă 
Răsplata cuvenită, dreaptă ! 
Dar amintindu— şi de inel, 
Magicul dar închis în el, 
Ruslan n—aude, nici nu vede, 
Către Ludmila se repede 
Fața—i atinge ca pe—o floare, 
Cu degete tremurătoare... 
Minune! Prea frumoasa fată 
Ochii cei dulci şi i—a deschis. 
Cum dintr—o noapte—ndelungată, 
Îţi pare totul că—i un vis, 
Simte un gând nelămurit, 
Priveşte—n jur, fără cuvinte, 

ÎI vede pe al ei iubit 

Şi—n braţe grabnic îl cuprinde. 
Ruslan aprins, acum re—nvie 
Şi tot nu—şi vine încă—n fire ; 
Țarul, cuprins de bucurie 
Plânge de dor şi fericire. 


Cum să—mi termin poliloghia ? 
Tu, drag prieten, vei ghici! 

Țarul şi—a stins din piept mânia; 
Farlaf pe loc mărturisi 


În faţa mirilor, plecat, 
Iertare pentru crimă—şi cere ; 
Ruslan — vezi bine !— a uitat. 

Lipsit de magica—i putere, 

Fu luat piticul în palat. 

Şi ca o dreaptă sărbătoare, 
Vladimir— Soare s—a pornit 
După—ntâmplări atât de—amare, 
Cu toţi ai lui, pe chefuit. 


Sunt întâmplări din vremi apuse, 
Legende vechi, din altă lume, 
Pe care lira mea le spuse 
Pe şovăielnicele—i strune. 

EPILOG 


Ca slobod fiu, nepăsător. 
Al astei lumi, am proslăvit. 
Pe lira mea, încetişor. 
Legende vechi, în ceas tihnit. 
Cântând, uitam şi de obide. 
Duşmanii, fericirea oarbă. 
Trădarea sprintenei Doride 
Și goala proştilor voroavă. 
Mă duse gândul peste lume 
Intrai închipuirii zbor ; 
Dar nevăzutele furtune 


Pe capul meu, sau strâns în nor!... 
M-—a prins şi ceasul de pe urmă... 


Prietenie, paznic drag, 

Tu ai vegheat şi în furtună. 
Sufletul meu, ades beteag! 

De rele mai ferit mereu. 

Pace ai dat inimilor toate. 
Păstrând al tinereții zeu. 
Nepreţuita libertate! 

Vitat de lume şi—al ei dinte, 
Străin de—al Ne vei sur talaz. 
Eu văd acuma dinainte 

Vârful trufaşului Caucaz. 
Privind spre stânca lui cea tare, 
Pietroase muchii, culmi semeţe, 
Mi—e hrană muta—nfiorare 
Și minunata frumuseţe 

A peisajului barbar, 

Și astăzi, sufletul mi—e prins 
De nesfârşite gânduri. Dar 

Al poeziei foc s—a stins. 
Degeaba cântecu—l mai chem 
Trecut—a vremea poeziei, 

A dragostei, a bucuriei 
Care—a dat inimii îndemn! 


Voi, vise dragi, mi—aţi fost răpite! 


Și—a cântecelor liniștite 
Zeiță — nu—mi mai face semn... 

